د.فه‌رهاد پیرباڵ: ئه‌گه‌ر ڕۆژ لەسەر شانی ڕاستم دابنێن، مانگیش لەسەر شانی چەپم دابنێن له‌كاندید بوون بۆ پۆستی سه‌رۆكی هه‌رێم ناكشێمه‌وه\nد. فەرهاد پیرباڵ، نوسەر‌و مامۆستای زانكۆ لەبارەی خۆ كاندیدكردنی بۆ پۆستی سەرۆكی هەرێم دەڵێت " ئه‌گه‌ر ڕۆژ لەسەر شانی ڕاستم دابنێن، مانگیش لەسەر شانی چەپم دابنێن له‌كاندید بوون بۆ پۆستی سه‌رۆكی هه‌رێم ناكشێمه‌وه، له‌هه‌مو كه‌س شایسته‌ترم بۆ پۆستی سه‌رۆكی هه‌رێم، كاریزمایی من زیاترە له كاندیدی پارتی دیموكراتی كوردستان".\nئاوێنە: د. فەرهاد پیرباڵ بە دەنگی ئەمریكای راگەیاندوە لەهەمو كەس زیاتر خۆی بە شایستەتر دەزانێت بۆ پۆستی سەرۆكی هەرێم، دەشڵێت "كاریزمایی من زیاتر له كاندیدی پارتی دیموكراتی كوردستان "نێچیرڤان بارزانی" چونكه كاریزمایی ئه‌و ئه‌و ڕۆژه كۆتایی هات و مرد كه "بانقی هه‌رێم" تاڵان كرا بارزانی و "به‌رهه‌م ساڵح" له‌تاڵانكردنی ئه‌و بانكه به‌رپرسن".\nراشیدەگەیەنێت " کاک نێچیرڤان برای بەڕێزی منە مافی خۆشمە ئەو قسەیە بکەم، بەڵام خۆم بە چەندین قات،"شانزە قات" لەسەرو نێچیرڤان بارزانی دەزانم، وە خۆم لەسەر و "بەرهەم-یش" دەبینم کە ئەو سەرۆک کۆمارە چی هەیە بۆ کورد؟ چ سودێکی هەیە؟ جا نێچیرڤان بەرزترە لای من ، من لە "بەرهەم" زۆر بەرزترم جا لە "بەرهەم" خۆی بپرسن بزانن چەند قات لە خوار نێچیرڤانە، ئیتر دەبێت من چەندە لە بەرهەم بەرزتر بم.\nباس لەوەش ئەو لایەنانەی بە نێچیرڤان بارزانی ڕازی نین و دەنگی پێنادەن ئەگەر دەنگ نادەن بەپیرباڵیش با بیدەن بە "عەلی باپیر" وتیشی "ئەی کاتی خۆی نەیدەوت "مەسعود بارزانی" سەد بەدیلی هەیە، دەی کوا با ئەمڕۆ بێت خۆی کاندید بکات ئەگەر پیاوێک قسەی کرد با بیباتە سەر بۆ ئێستا بەدیلێک نیە؟ کوا ئەو پیاوانەی خۆیان بە سەرۆک دەزانن کوان بۆ خۆیان کاندید ناکەن؟ من هەر وەک "تەحەدایەک" خۆم کاندید کرد".


کورد چی دەڵێت؟\nمحەمەد تۆفیق عەلاوی، سەرۆك وەزیرانی ڕاسپێردراوی پێشووی عێراق بەدووری نەزانی پێكهاتەی شیعە بچنە ناو شەڕێكی ناوخۆییەوە و وتی، "ئەوكاتیش كورد و سوننە دەڵێن كەی كێشەی ئێمەیە ئەوە كاروباری ناوخۆیی خۆیانە".\nعەلاوی لە میانەی بەرنامەی "مع أحمد ملا طلال" كە "ناس كورد" بینیویەتی (11ی ئابی 2021) وتی، مەترسی گەورە هەیە لە ناوخۆی شیعە و لە مەودای دووردا بەریەك دەكەون و دەبێت هەموولایەك هۆشیاربن و ئەوە نابێت هەر جەمسەرە دەیەوێت قسەی خۆی سەربخات و باشترە بەدوای چارەسەری مامناوەند بگەڕێن.\nمحەحەد عەلاوی باسی لەوەشكرد هەرچەندە من زۆر دژی تایفەگەری و پۆلێنی تایفیم بەڵام ئەگەر شەڕی شیعە و شیعە ڕووبدات ئەوە كورد و سوننە ئەڵێن كەی كێشەی ئێمەیە و ئەوە كاروباری ناوخۆیی خۆیانە، بەڵام پلانداڕێژەرەكان سوودمەند دەبن.


دەیانەوێت ترامپ نوقمی زەلکاو بکەن\nوەزیری دەرەوەی ئێران بە ڕەت کردنەوەی پاگەندەی مێدیا ڕۆژاواییەکان سەبارەت بە تیرۆری باڵوێزی ئەمریکا، نووسی: کاتی بەخەبەر هاتنەوەیە.\nپەردە لادان لە مووشەکی باڵستیک ئێرانی بە ناوی سەردار سولەیمانی\nمووشەکی کرووزی دەریایی شەهید ئەبوومەهدی و مووشەکی بالستیکی سەردار سولەیمانی پەردەی لە سەر لادرا.\nتۆڵەی خوێنی حاج قاسم دەکەینەوە\nفەرماندەی گشتی سوپا وتی: دوژمنان بە شەهید کردنی حاج قاسم سولەیمانی سەرچاوەیەکی هەمیشەیی لە مەترسی و تۆڵەیان بۆ خۆیان دروست کرد.\nهۆکارانی تیرۆری سەردار سولەیمانی سزا دەدەین/ تۆڵەی قورس بەڕێوەیە\nسکرتێری ئەنجومەنی باڵای ئاسایشی نیشتمانیی ئێران جەختی کرد: هۆکارانی تیرۆری شەهیدانی بەرخۆدان توندتر سزا دەدەین.\nشەمخانی لە دیدار لەگەڵ سەرۆک وەزیرانی عێراق:\nهۆکاری سەرەکی نائەمنی لە ناوچەکە و عێراق بوونی ناڕەوای ئەمریکایە\nسکرتێری ئەنجومەنی باڵای ئاسایشی نەتەوەیی لە دیدار لەگەڵ سەرۆک وەزیرانی عێراق جەختی کرد: ڕیشەی سەرەکی نائەمنی لە ناوچەکە و عێراق ئامادە بوونی ناڕەوای ئەمریکایە.\nهاوکات لە گەڵ سەفەری زەریف بۆ بەغدا؛\nعێراق لێکۆڵینەوە لە تیرۆری سەردار سولەیمانی دەکات\nئه‌نجومه‌نی باڵای دادوه‌ری عێراق ڕایگەیاند کە لێکۆڵینه‌وه له تیرۆری جێگری پێشووی سه‌رۆکی ده‌سته‌ی حه‌شدی شه‌عبی و فه‌رمانده‌ی فه‌یله‌قی قودس به‌رده‌وامه.\nپاش گەیشتنی بە فڕۆکەخانەی بەغدا؛\nزەریف فاتیحەی لە شوێنی تیرۆری سەردار سولەیمانی خوێند\nوەزیری دەرەوەی ئێران پاش گەیشتنی بە فڕۆکەخانەی بەغدا چووە بەردەم وێنەکەی سەردار قاسم سولەیمانی و ئەبوومەهدی موهەندیس کە لە شوێنی تیرۆرکرانیان دانراوە و فاتیحەی خوێند.\nسکرتێری ئەنجوومەنی باڵای ئاسایشی نیشتمانی ئێران وتی: تیرۆری شەهید سولەیمانی دیاری ئەمریکا بە تیرۆریزمی تەکفیری و لایەنگرانی بوو.\nدادوەری هەڵاتووی ئێرانی لە وڵاتی ڕۆمانی دەستگیر کرا\nوتەبیژی دەسەڵاتی داد لە کۆنفڕانسی ڕۆژنامەڤانی ڕایگەیاند دادوەر مەنسووری کە لە ئێران هەڵاتبوو، لە وڵاتی ڕۆمانی دەستگیر کرا.\nوتەبێژی هاوپەیمانی نێودەوڵەتی دژە داعش:\nهیچ ڕۆڵێکمان لە تیرۆری سەردار قاسم سولەیمانی نەبووە\nوتەبێژی هاوپەیمانی نێودەوڵەتی دژە داعش پاگەندەی کرد کە ئەو هاوپەیمانییە لە بڕیاردان سەبارەت بە تیرۆری سەردار سولەیمانی و ئەبوو مەهدی موهەندیس هیچ ڕۆڵێکی نەبووە.\nلە نامەیەکدا بۆ کۆنگرێسی ئەمریکا؛\nسەرۆکی مەجلیسی شوورای ئیسلامی:\nموحەمەد باقر قاڵیباف سەرۆکی مەجلیسی شوورا ئیسلامی ڕایگەیاند: خولی یازدەهەمی مەجلیسی شوورای ئیسلامی بە یەکگرتووییەوە بۆ چارەسەری کێشەکان دەستی بەکار کردووە.\nموستەفا کازمی هەواڵی دا؛\nعێراق پێداچوونەوە بە ڕێککەوتنی ستراتیژی لەگەڵ ئەمریکا دەکاتەوە\nسەرۆک وەزیرانی نوێی عێراق ڕایگەیاند کە دەوڵەتەکەی بەمەبەستی پاراستنی یەکێتی و سەروەری عێراق و هەروەها پێداچوونەوە بە ڕێککەوتنی ستراتیژیکی واشنتۆن-بەغدا، لێژنەیەکی قەیران پێک دەهێنێت.\nخەڵاتی ١٠ ملیۆن دۆلاری ئەمریکا بۆ زانیاری لە سەر بەرپرسێکی حزبوڵڵا\nئەمریکا بۆ وەگرتنی زانیاری لە سەر چالاکییەکان، پێوەندییەکان و جێگرەکانی فەرماندەیەکی سەربازی حزبوڵڵا لە عێراق ١٠ ملیۆن دۆلار خەڵاتی دیاری کرد.


وتووێژ:لاکیونا کۆیڵ - ویکیپیدیا، ئینسایکڵۆپیدیای ئازاد\nلاکیونا کۆیڵ لە مەودای ویکیپرۆژەی مۆسیقادایە، ھەوڵێکی کراوەی گشتییە بۆ جێگیرکردن و پەرەپێدان بە مۆسیقا و بابەتە پەیوەندیدارەکان پێوەی لە ویکیپیدیادا. ئەگەر ئارەزووی بەشداریکردن دەکەیت، دەتوانیت ئەو وتارە دەستکاری بکەیت کە بەستراوەتەوە بەم پەڕەیەوە.\nمن ئێستا دەستکاری 1 بەستەری دەرەکیم کرد لەسەر لاکیونا کۆیڵ. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20130116144551/http://www.musicmight.com/artist/italy/lombardy/milan/lacuna+coil زیاد کرا بۆ http://www.musicmight.com/artist/italy/lombardy/milan/lacuna+coil\nکاتێکی شاد!—InternetArchiveBot (سکاڵاکردنی کێشە) ٢٣:١٣، ٨ی ئەیلوولی ٢٠١٧ (UTC)\nمن ئێستا دەستکاری 1 بەستەری دەرەکیی لاکیونا کۆیڵم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20170608021724/http://www.thrashhits.com/2012/02/album-lacuna-coil-dark-adrenaline/ بۆ http://www.thrashhits.com/2012/02/album-lacuna-coil-dark-adrenaline/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٧:٥٤، ٩ی شوباتی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:لاکیونا_کۆیڵ&oldid=560388»\nئەم پەڕەیە دواجار لە ٠٧:٥٤ی ٩ی شوباتی ٢٠١٨ نوێ کراوەتەوە.


ئه‌ندام په‌رله‌مانێكی عێراق بوودجه‌ی ساڵی 2020 ی عێراق ئاشكرا ده‌كات\n2019-12-16 [06:02 AM]\nئه‌ندامێكی ئه‌نجوومه‌نی نوێنه‌رانی عێراق ئاشكرای ده‌كات و ده‌ڵێت، ئه‌ندامانی لێژنه‌ی بوودجه پێیان گوتم، بوودجه‌ی ساڵی 2020ـی عێراق به‌نزیكه‌ی 162 تریلیۆن دینار ده‌خه‌ملێنرێت و كورتهێنانیش ده‌گاته 48 ترلیۆن دیناری عێراقی".\nئه‌حمه‌د سه‌فار، بڕیارده‌ری لیژنه‌ی دارایی ئه‌نجوومه‌نی نوێنه‌رانی عێراق به رۆژنامه‌ی سه‌باحی حكوومه‌تی عێراقی گوتووه: "یاسای ئیداره‌دانی دارایی له‌سه‌ر حكوومه‌تی سه‌پاندووه ساڵانه له 10/12 پرۆژه یاسای بوودجه بنێرێته ئه‌نجوومه‌نی نوێنه‌رانی عێراق، به‌ڵام به‌هۆی ئه‌و خۆپیشاندان و بارودۆخه‌ی وڵاتی گرتووه‌ته‌وه و بووه هۆی ده‌ستله‌كاركێشانه‌وه‌ی سه‌رۆك وه‌زیران و گۆڕینی حكوومه‌ت بۆ كاربه‌ڕێكه‌ر، ئه‌مساڵ ناردنی پرۆژه‌یاسای بوودجه دواكه‌تووه.\nسه‌فار گوتیشی: "په‌یوه‌ندیم به هه‌ندێك له ئه‌ندامانی لیژنه‌ی بودجه له سه‌رۆكایه‌تی ئه‌نجوومه‌نی وه‌زیرانی عێراق كردووه و ته‌ئكیدیان كردووه‌ته‌وه كه بوودجه‌ی 2020 به نزیكه‌ی 162 تریلیۆن دیناری عێراقی خه‌مڵێنراوه وه‌ك خه‌رجی گشتی و داهاتیش گه‌یشتووه‌ته سه‌رووی 114 تریلیۆن دینار، ئه‌وه‌ش واتای ئه‌وه‌یه كورتهێنانی بوودجه‌ی ساڵی داهاتوو ده‌گاته 48 تریلیۆن دینار".\nئه‌ندامه‌كه‌ی په‌رله‌مانی عێراق ئاشكراشیكرد، خه‌رجییه‌كانی به‌كارخستن له‌سه‌ر حیسابی وه‌به‌رهێنان زیادبووه، ئه‌وه‌ش به‌هۆی زیادبوونی دامه‌زراندن و پێدانی سولفه به بێكاره‌كان، له‌گه‌ڵ ئه‌وه‌شدا بوودجه‌ی 2020 زۆر جیاوازی نابێت له‌گه‌ڵ بوودجه‌ی ساڵانی پێش خۆیدا".


بەر لە ٣١ ساڵ و دوایین دیدارو چاو پێکەوتن لە گەل ربێەر و سکرتێری گشتیی ئەوکاتی حیزب کاک دوکتۆر عەبدوڕەحمان قاسملوو. فەرهاد میرۆزادە . – Peshmergekan\nبەر لە ٣١ ساڵ و دوایین دیدارو چاو پێکەوتن لە گەل ربێەر و سکرتێری گشتیی ئەوکاتی حیزب کاک دوکتۆر عەبدوڕەحمان قاسملوو. فەرهاد میرۆزادە .\nبەهاری ساڵی ١٣٦٨ هەتاوی بوو، جارێ هێزی پێشمەرمەرگەی کوردستان لە بنکە سابیتەکانی خۆیان بەرەو ناوچە و حەوزەیی کار و تێکۆشانیان حەرەکەتیان نەکرد بوو. بنکەی هێزی ئاگری و .مەڵبەندی شیمالی کوردستانی حیزب لە گوندی ” بێشێ ” ی بناری چیایی حەسەن بەگ سەر بە قەزایی سۆران پارێزگای هەولێر بوو.\nرێبەر و سەر کردەیی حیزبەکەمان کاک دوکتۆر قاسملوو بۆ سەردان و ڕێنوێنی کردنی تێکۆشەرانی حیزب بۆ کار و تێکۆشانی حیزبی تەشریفیان بۆ مەلبەندی شیمالی کوردستان و هێزی ئاگری هێنا بوو. لە کۆبوونەوەیەکی بەرین دا دوکتۆر قاسملوو باسێکی تێروتەسەلی لەسەر سیاسەت و کاروتێکۆشانی حیزب و بەتایبەتی دیپلۆماسیی حیزبی دێموکراتی کوردستان ( ڕۆژهەڵات) چ لەناوخۆی کوردستان و چ لە دەرەوەی کوردستان بۆ گەیاندنی پەیامی حەقخوازانەی گەلی کورد بە کۆڕوکۆمەڵە ناو دەوڵە تییەکان ، بۆ ئێمە وەک هێزی پێشمەرگەی کوردستان قسەی کرد و هەر وەها باسی فرتوفێلی ڕێژیمی کۆنەپەرەستی کۆماری ئیسلامیی ئێران و کارە تێرۆیستییەکانی لە ئاستی نێودەڵەتی و ۆژهەلاتی ناوینی کرد .\nباسی پەیامی خومەینی ی کرد کە لە رۆژی ٢٨ خاکەلێوە بە بوونەی رۆژی ئەرتەشی دژی گەلی کوماری ئیسلامیی ئێران ناردبووی(لە ئێران ٢٩ی خاکەلێوە ڕۆژی ئەرتەشە). بەپێی دەست تێوەردانی دستوور عەمەلی ئەرتەش لە مادەی حەوتم لە سالی ١٣٦٦یەکێک لە ئەرکەکانی ئەرتەش کە بەرەورووبوونەوە لە گەل ( تجزیەطلبان) (جیاخوازەکان ) بوو کە کۆماری ئسلامیی ئێران لەو دەستوور عەمەلە دا جێگیر کراوە .دکتۆر قاسملوو ئیشارەی بە قسەکانی خومەنی کرد کەباسی حیزبی دێمۆکراتی کردبوو ، فەرمووی : خومەینی داخای دڵی ڕەشی خۆی لە رۆژی ئەرتەش دا دژی ئێمەی هەلرێشت و دیار بوو ئێمەی هەر لە بیرە.\nپاش تەواو بوونی قسەکانی،کاک دکتور قاسملوو ، نۆرە گەیشتە پرسیارەکانی هێزی پێشمەرگە . ژمارەیەک لە هاورێیان پرسیاریان لە کاک دوکتۆرکرد لە سەر وەزعی باکووری ڕۆژهەڵاتی کوردستان کە لەڕاستیدا یەک لە ناوچە هەرە دوورەدەستەکانی کوردستانە لە گەل ناوەندی حیزبی دێموکرات لە باری هەڵکەوتەی جۆغرافیاییەوە . کاک دکتور قاسملوو هونەرێکی گەلێک جوانی هەبوو بۆ وڵامدانەوەی پرسیارەکان و بە پێكەنینەوە فەرمووی : ئێوە خودمختاریتان لە باری مالییەوە هەیە و توومەنی دەکەن بە دۆلار، دۆلاری دەکەن بە لیرەی تورکیە، لیرەی تورکیە دەکەن بە مارکی ئالمانی و…. .\nهەر لە درێژەی ئەم وتە بەنرخانەی دا رووی لە مامۆستا مەلا خالیدی عزیزی کرد (رووحیان شادبێ). مامۆستا خەلکی گۆندی زێوەیی مەڕگەوەری سەر بە شاری ئۆرمیە و کەسایەتیەکی ئائینی و کۆمەڵایەتیی دیاری نێو ڕیزەکانی حیزبی دێموکرات بوو ،کاک دکتور قاسملوو فەرمووی من لە مامۆستان مەلا خالید شیمالی ترم، ئەلبەتە بە جۆغرافیا . بەداخەوە ئەم دیدار و کۆبوونەوەیەی ئێمە ئاخرین دیدارمان بوو لەگەل دوکتۆر قاسملووی رێبەر و سەرکردەی حیزبی دێموکرات و بزووتنەوەی رۆژهەلاتی کوردستان .\nپاش ماوەیەکی کورت ئێمە وەک دەستەیک لە کادر و پێشمەرگەی مەلبەندی شیمال و هێزی ئاگری چۆنەوە ناوچەی باکوری رۆژهەلاتی کوردستان کە حەوزەیی کار و تێکۆشانی ئێمە بوو. رۆژی ٢٢ی پووشپەر هەواڵی جەرگبڕی تێرۆری دوکتۆر قاسملوو لە ڕادیۆ دەنگی کوردستان لە ناوچەی تەرگەوەڕ گەلی بەردەش سەر بە شاری ئۆرمیە گوێمان لێبوو . بەم شێوەیە رێژیمی تێرۆریستی کۆماری ئیسلامیی ئێران دوکتۆر قاسملوو ی ئاشتیخواز و عاشقی ئازادیی لە سەر مێزی دانوستان لە ڤیەن پێیتەختی وڵاتی ئۆتریش تێرۆر کرد.\nسیاسەتی دوژمنانی گەلی کورد سیاسەتی بە ئامانج گرتنی تاک و کەسایەتیی کورد وەک ئەوەی ئەگەر فلان کەسایەتی نە بێ میللەتی کورد ئەم داوایەیی نییە و هەربۆیە هەمیشە دوژمن هەوڵی لە ناوبردنی سەرکردەکانی کوردی داوە و لەو چواچێوەیەشدا هەوڵی چاوترساندنی کوردی داوە . بۆ نموونە تێرۆرکردنی ڕێبەرانی گەلی کورد لە رۆژهەلاتی کوردستان وەک : کاک دوکتۆر قاسملوو ، و کاک دوکتۆر سادق شەڕەفکەندی و هاوڕێیانیان.\nئەگەر لە هەمبەر تێرۆری دوکتۆر قاسملوو لە لایەن تیرۆریستیەکانی رێژیمی جمهوری ئیسلامی ئێران ، گەلی کورد لە رۆژهەڵاتی کوردستان بەدژی ئەو کردەوە دژی کوردە ڕاپەڕیباوە و دام ودەزگاکانی سەرکوتکەری رێژیمی تێرۆریستیی جمهوری ئیسلامیی ئێرانی لە رۆژەهەلاتی کوردستان تێک و پێک دابا و وێرانی کردبا ، ئەوجار بۆ هەموو دوژمنانی نەتەوەی کورد دەبوو بە دەرسی عیبرەت هیندە بە هاسانی نەدەکەوتنە بیری پیلانگێری بۆ لە نێو بردنی ڕێبەران و تێکۆشەرانی کورد . بێ گومان ئەوکات ئیدی هەم رێژیمی دژی گەلیی کۆماری ئسلامی و هەم هاوشێوەکانی ئاوەها بەڕاحەتی نەیاندەتوانی دەست بۆ تێرۆری ربێبەرانمان بەرن. بەڵامم بەداخەوە ئەم کردەوانەی رێژیم بە بێ دانی نرخی پێویست دەرباس بوون وهیندەی دیکە کەوتنە بیری لێدانی سەری نەتەوەکەمان.\nسڵاو لە گیانی پاکی ڕێبەر و زانای کورد دوکتۆر قاسملوو و هەموو شەهیدانی کورد و کوردستان


داوای جێبەجێكردنی ڕێككەوتنی شەنگال دەكرێت - تۆڕی میدیایی خەڵک\nداوای جێبەجێكردنی ڕێككەوتنی شەنگال دەكرێت\nپارێزگاری هەولێر ڕایدەگەیەنێت، ڕووداوی شەوی ڕابردوو پێمان دەڵێت هەندێ بۆشایی ئەمنی هەیە تەنها بەهەماهەنگی نێوان هەردووحكومەت دەتوانن ئەو بۆشاییە نەهێڵن و هێزە ئەمنیەكان باشتر ڕۆڵی خۆیان بگێڕن، بۆیە داوای جێبەجێكردنی ڕێككەوتنی شنگال و گەڕانەوەی پێشمەرگە بۆ ئەو سنورانە دەكەین.\nئومێد خۆشناو، پارێزگاری هەولێر لەكۆنفڕانسێكی ڕۆژنامەوانیدا لە میانەی كردنەوەی پرۆژەیەكدا ڕایگەیاند، ناوچە كوردستانیەكانی دەرەوە پێویستی بەهەماهەنگی هەردوولامان هەیە بۆ ئەوەی خزمەتگوزاری زیاتریان پێشكەش بكەین، پڕۆژەكەش دانانی بەردی بناغەی جووتسایدی هەولێر-گوێڕە، درێژیی (35) كم، گوژمەی دیاریكراو بۆی (20)ملیار دینارە.\nئەوەشی خستەڕوو، پڕۆژەك دەبێتە هۆكاری ئاسان گەیشتنی دانیشتوانی ناوچەكە بۆ هەولێر، فشاری سەر ڕێگای موسڵیش كەم دەبێتەوە، ڕۆڵێكی گەورەی دەبێت لەڕووی كشتووكاڵ و پیشەسازی، بەتایبەت لەڕابردوو زیانی زۆریان پێگەیشتووە لەسەردەمی تیرۆرستان، هیوادارین خزمەتی زیاتر پێشكەش بكەین، كە بەداخەوە لەڕابردوو نەمان توانیووە ئەوە بكەین هۆكارەكەی دیاربووە.\nسەبارەت بەڕووداوی شەوی ڕابردوو پارێزگاری هەولێر وتی، ڕووداوەكە پێمان دەڵێت هەندێ بۆشایی ئەمنی هەیە تەنها بەهەماهەنگی نێوان هەردووحكومەت دەتوانن ئەو بۆشاییە نەهێڵن و هێزە ئەمنیەكان باشتر ڕۆڵی خۆیان بگێڕن، پارێزگاری لەسەلامەتی هاوڵاتیان بكەن، هیوادارین ڕێككەوتنی شنگال جێبەجێ بكرێت، پێشمەرگەش بگەڕێتەوە بۆ ئەو سنورانە تاوەكو ئاسایشی ناوچەكە بپارێزن.\nكێ سوود لە ڤاكسین وەرناگرێت؟\nخەڵاتی ڕێزلینان بەخشرابە هۆشیار بیاوێڵەیی لەبەرامبەر هەڵگرتنەوەی مین و پاككردنەوەی ژینگەی كوردستان. (زیاتر…)\nزەریف دێتە هەرێمی كوردستان\n24 نیسان 2021 8.58 pm\nخەڵك- وتەبێژی وەزارەتی دەرەوەی كۆماری ئیسلامی ئێران ئاشكرای دەكات، كە وەزیری دەرەوە گەشتێكی دبلۆماسی دەستپێدەكات…


عادل عەبدولمەهدی: ئێسته ئێمە لە نێوان دەوڵەت و ڕووخانی دەوڵەتداین\n:: AM:04:02:04/10/2019 \nدواى چاوه‌ڕوانى زیاتر له چوار سه‌عات خه‌ڵكى عێراقى بێ ئومێد كرد و شه‌قامى خۆپێشاندانى عێراقى توڕه تر كرد، ئه‌مه‌یش واى كردووه نیوه‌ڕۆى به‌یانى هه‌ینى ببێت به هه‌ینى تووڕه‌یى.\nدرەنگانی ئەمشەو چوارى ئۆكتۆبه‌ر عادل عبدلمەهدی سەرۆک وەزیرانی عێراق، پەیامێکی تەلەفزیۆنی ئاڕاستەی گەلی عێراق و خۆپێشاندەرانى کرد.\nئێسته ئێمە لە نێوان دەوڵەت و ڕووخانی دەوڵەتداین و نابێت ڕێگە بدەین بەگەڕانەوەی ئەوانەی دەوڵەتیان کردبوو بەسەر بازگە\nعادل عبدلمەهدی له گوتاره‌كه‌ى بڕیاریدا و گوتى، "به‌ره‌به‌یانى ئه‌مڕۆ سه‌عات هه‌شت قەدەغەی هاتوچۆ لە تەواوی عێراق هەڵده‌گیرێت، دەمانەوێت سیستەمی دیموکراسی عێراق بپارێزین و ئێسته ئێمە لە نێوان دەوڵەت و ڕووخانی دەوڵەتداین و نابێت ڕێگە بدەین بەگەڕانەوەی ئەوانەی دەوڵەتیان کردبوو بەسەر بازگە."\nزیاتر گوتى، "لە هەفتەی داهاتوودا بڕیار دەدەین بە بڕینەوەی مووچە بۆ هەر خێزانێکی هەژار کە هیچ داهاتێکیان نیە، هه‌روه‌ها چاکسازی لە کەرتی نیشتەجێبوون دا ده‌کرێت و هەلی کار بۆ بێکارانی دابین دەكه‌ین."\nعادل عبدلمەهدی له درێژه‌ى گوتاره‌كه‌ى ڕاى گه‌یاند، "پێویستە ژیان بگەڕێتەوە بۆ باری سرووشتی خۆی لە هەموو پارێزگاکان و ڕێز لە دەسەڵاتی یاسا بگیرێت و لە خراپەکار و گەندەڵکاران نابوورین، بۆ دڵنیابوونتان چەند ڕۆژێک بەر لە ئێسته 1000 فەرمانبەری حکوومەتمان داوه بەدادگا بە تۆمەتی گەندەڵی."\nداوایشی لە ئەنجوومەنی نوێنەران کرد، "کە ڕێگەبدات بە تەواوکردنی پێکهاتەی ئەنجوومەنی وەزیران و پرکردنەوەی ئەو وەزارەتانەی کە هێشته بە بەتاڵی ماونەتەوە، چونكه هەندێک لایەن دەیانەوێت خۆپێشاندان بەکار بهێنن بۆ تێکدانی دەوڵەت و ئامانجە سیاسیەکانیان و ئەوەیش لە هەندێک دروشمی خۆپێشاندەرانەوە هەستی پێدەکرێت."\nسەرۆک وەزیرانی عێراق ئاشكراى كرد، كه نایانه‌وێت بەڵێنی بەتاڵ بدەن و دڵنیابن كه چاکسازیی دەکەن، تەنها ماوەیەکی کەمیان پێ بدەن بۆ چارەسەرکردنی بەشێک لە کێشەکان دواتر لێپرسینەوەیان لێبکەن بەڵام هەندێک لە کێشەکان کەڵەکە بووی چەند ساڵی ڕابردووە بۆیە چارەسەری سیحرییان پێ نیە و کاتیان دەوێت بۆ چارەسەرکردنی.\nڕوونى كرده‌وه، نابێت لێپرسینەوەمان لەگەڵ بکەن لەسەر ئەوەی نەکراوە بەڵکو لێپرسینەوەمان لێبکەین لەسەر ئەوەی دەمان توانی بکەین و نەمان کردووە، به‌داخه‌وه كه بەشێکیش لە ڕاگەیاندنەكان کار بۆ سەرخستنی پلانگێڕی دەکەن و هەست و سۆزی گەنجە خوێن گەرمەکان دەجوڵێنن و هانیان دەدەن بۆ ئاژەوە گێڕی و پشێوی.\nسێشەمی ڕابردوو هەزاران كەس لە گۆڕەپانی تەحریری بەغدا و ژمارەیەك شار و شارۆكەكانی ناوەڕاست و خوارووی عێراق ڕژانە سەر شەقامەكان بۆ دەربڕینی ناڕەزایی لە بەرانبەر دۆخی خراپی بژێوی و بێكاری و خراپی خزمەتگوزارییەكان كە تا ئێستە حكوومەتی عادل عەبدولمەهدی نەیتوانیوە سێیەكی بەرنامەی حكوومەتەكەی جێبەجێ بكات، تاكو ئێسته به‌و هۆیه‌وه ژمارەیەک کوژراو و برینداری لێکەوتووه‌ته‌وه و بەپێی دواین ئامار 35 خۆپێشاندەر کوژراون و زیاتر لە 1230 کەسیش برینداربوونه.\nئه‌م بابه‌ته 13139 جار خوێنراوه‌ته‌وه


نوێنەرایەتی حکومەتی هەرێمی کوردستان - تاران - سەرۆکى هەرێمى کوردستان لەگەڵ باڵیۆزى بەریتانیا کۆبووەوە\nلە کۆبوونەوەیەکدا پەیوەندییەکانى هەرێمى کوردستان و عیراق لەگەڵ بەریتانیا، دوایین پێشهاتەکانى دۆخى عیراق، هەڵبژاردنى ئەنجومەنى نوێنەران و ئەنجامەکانى، پێشکه‌وتنی پرۆسه‌که له‌چاو جارانی پێشوو و گرنگیی یه‌کلاکردنه‌وه‌ی هه‌ر کێشه‌یه‌ک به ڕێکاره یاسایییه‌کان، پەیوەندییەکانى هەولێر ـ بەغدا، سەردانى مانگى ڕابردووى سەرۆک نێچیرڤان بارزانى بۆ لەندەن، هەنگاوەکانى بەرەنگاربوونەوەى پەتاى کۆڤید_19، شەڕى تیرۆر و بەرەنگاربوونەوەى داعش، تاوتوێ کران.\nهەردوولا جەختیان لە برەودان بە پەیوەندییەکان کردەوە و هاوڕا بوون لەوەى حکوومەتى داهاتووى عیراق وەڵامدەرەوەى خواست و چاوەڕوانییەکانى خەڵکى هاووڵاتیان بێت. بۆ ڕووبەڕووبوونەوەى پەتاى کۆڤید_19 و کاریگەرییەکانیشى بەتایبەتى لە بوارى پەروەردە و ئابووریدا، فراوانکردنى پرۆسەى کوتانیان بە ڤاکسینى دژى پەتاکە بە پێویست و گرنگ زانى، هەروەها خۆشحاڵییان بە پرۆسەى هەماهەنگیى پێشمەرگە و سوپاى عیراق بە یارمەتیى هاوپەیمانیى نێودەوڵەتی بۆ بەرەنگاربوونەوەى داعش، نیشان دا.\nلە بەشێکى دیکەى کۆبوونەوەکەدا سەرۆک نێچیرڤان بارزانى جەختى لە گرنگیى یەکڕیزیى لایەنە کوردستانییەکان لە بەغدا و هەوڵەکانى سەرۆکایەتیى هەرێمى کوردستان لەم پێناوەدا کردەوە، هەروەها سوپاسى پشتگیری و هاوکارییەکانى بەریتانیاى بۆ عیراق و هەرێمى کوردستان کرد و ئاماژەى بە بەردەوامیى بەدواداچوونى ئەنجامى سەردانیان بۆ لەندەن و دیدار و کۆبوونەوەکانى لەگەڵ بەڕێز سەرۆک وەزیران و بەرپرسانى دیکەى بەریتانیا دا و ستایشى ڕۆڵى باڵیۆزخانە و کونسولخانەى بەریتانیاى لە بەغدا و هەولێر لەمبارەیەوە کرد.\nتاوتوێکردنى دۆخى ناوچەکە بەگشتى و چەند پرسێکى جێى بایەخى هاوبەش، تەوەرێکى دیکەى کۆبوونەوەکە بوون کە بەڕێز کونسولى گشتیى بەریتانیاش تیایدا ئامادە بوو.\nRead کد خبر: 2630


كوا به‌ڵگه و دیكۆمێنته‌كانی تاوانی كیمیابارانی هه‌ڵه‌بجه؟ – basknet.org\nتاوانی جینۆسایدی خه‌ڵكی هه‌ڵه‌بجه له‌ڕێگای پرۆسه‌یه‌كی ترسناكی كیمیابارانكردنه‌وه مرۆڤایه‌تی هه‌ژاندو كۆمه‌ڵگه‌ی نێوده‌وڵه‌تی له‌به‌رامبه‌ر دۆزی گه‌لێكی سته‌مدیده هێنایه ده‌نگ، به‌ڵام ئه‌فسوس ده‌سه‌ڵاتدارانی كورد تائێستاش نه‌یانتوانیوه ئه‌م تاوانه‌و تاوانه‌كانیتریش بۆ خزمه‌تی دۆزی گه‌له‌كه‌یان ته‌وزیف بكه‌ن و وه‌ك كارتێكی سیاسی و مرۆیی به‌كاری بهێنن.\n(27) ساڵه ئه‌م تاوانه رووی داوه‌و دوو ساڵ دوای تاوانه‌كه‌ش كوردستان ئازاد كراو كورد بوویه‌وه به‌خاوه‌نی خۆی و هه‌ڵه‌بجه‌و هه‌موو به‌دواداچوون و خستنه‌ڕووی ورده‌كارییه‌كانی رووداوه‌كه‌و بكه‌رانی تاوانه‌كه‌ی كه‌وته ده‌ست، به‌ڵام نه‌ك هه‌ر نه‌یتوانی گه‌وره‌یی قه‌واره‌ی تاوانه‌كه بكاته به‌شێك له‌زاكیره‌ی كۆمه‌ڵگه‌ی نێوده‌وڵه‌تی و ده‌سه‌ڵاته نوێیه‌كه‌ی به‌غداش، به‌ڵكو خه‌ریكه له‌زاكیره‌ی خۆی و نه‌وه‌ی سه‌رده‌می تاوانه‌كه‌شدا ون ده‌بێت و له‌یاد ده‌چێته‌وه، ئیتر باس له‌نه‌وه‌ی دوای كیمیاباران ناكه‌ین كه ته‌نها یادێكی بێ ناوه‌رۆكی(شانزه‌ی سێ)ی هه‌موو ساڵێكیان بۆ ماوه‌ته‌وه.\nچۆن زاكیره‌ی ئێمه‌و جیهانیان له‌یاده‌وه‌رییه‌كانی ئه‌م تاوانه خاڵی نابێته‌وه له‌كاتێكدا ساده‌ترین كارێك كه له‌سه‌ر ئێمه پێویسته نه‌مانتوانیوه ئه‌نجامی بده‌ین یان هه‌ر نه‌مانویستووه ئه‌نجام بدرێت كه‌مه‌به‌ستم ده‌سه‌ڵاتدارانی ئه‌مڕۆی كوردستانه.\nكاری دیكۆمێنتكاری و پاراستنی به‌ڵگه‌كانی روودانی تاوانی كیمیاباران و هێشتنه‌وه‌ی شوێن و جێگا ده‌رونهه‌ژێنه‌كانی ناو وێنه تراژیدییه‌كان و پاراستنیان نه‌ك هه‌ر نه‌كراوه، به‌ڵكو هه‌ر خۆیان ئه‌و شوێنه‌واره دیكۆمێنتی و مێژووییانه له‌ناو ده‌بن یان بێ ده‌نگ ده‌بن له له‌نێوچوونیان، بۆ نموونه ئه‌و شوێنانه‌ی له‌وێنه‌كانی كیمیاباراندا ده‌نگدانه‌وه‌یان هه‌بووه‌و زۆرترین مرۆڤی هه‌ڵه‌بجه‌ی تیادا به‌سه‌ر یه‌كدا كه‌وتووه‌و له‌پشتیانه‌وه چیرۆكی دڵته‌زێنی چۆنیه‌تی مردنه به‌ئازاره‌كانیان ده‌ماوده‌می پێ ده‌كرێت ئه‌مڕۆ ئه‌و شوێنانه كه‌وتوونه‌ته ناو نه‌خشه‌ی بینا به‌رزه‌كان و باخه ره‌زه‌كانی ئه‌م و ئه‌و، كه له‌كانێكدا ده‌بوو كاربه‌ده‌ستانی ئیداره‌ی هه‌ڵه‌بجه‌و شاره‌وانی شاره‌كه به‌ده‌وریاندا سیاجی تایبه‌تی دروست بكردایه‌و پۆسته‌راتی گه‌وره‌ی وێنه به‌ئازاره‌كانی دوێنێی كیمیابارانی به‌ته‌نیشتیانه‌وه دابنایه‌و به‌زمانه زیندووه‌كانی دنیا له‌سه‌ری بنووسرایه(له‌م جێگایه‌دا ئه‌م تاوانه گه‌وره‌یه رووی داوه)..\nله‌چه‌ندین كۆبوونه‌وه‌ی حزبی و حكومیدا ئه‌م بیرۆكه‌و گله‌یی و گازندانه‌م به به‌رپرسان گه‌یاندووه‌و تكای ئه‌وه‌مان كردووه با ئاسه‌واره‌كانی كیمیاباران و كاولكاری شار وه‌ك دیمه‌نی مێژوویی و به‌ڵگه‌ی دیكۆمێنتكاری پارێزراوبێت و بكرێنه وێستگه‌یه‌ك بۆ گه‌شتیارانی جیهان بۆ ئه‌وه‌ی له‌نزیكه‌وه تراژیدیای هه‌ڵه‌بجه له‌ده‌روونیاندا بچه‌سپێت، به‌ڵام به‌داخه‌وه تا ئێستا جووڵه‌یه‌كی به‌رپرسیارانه‌مان له‌م رووه‌وه نه‌بینیوه.\nجگه له‌وه له‌ناو هه‌ڵه‌بجه‌دا مۆزه‌خانه‌یه‌ك بوونی نییه بۆ هه‌ڵگرتنی هه‌ندێ كه‌ره‌سه‌ی سه‌ربازی سه‌رده‌می به‌عس و پاشماوه‌ی موشه‌كه‌كانیان و كۆمه‌ڵێك كاڵاو شمه‌كی شه‌هیدانی هه‌ڵه‌بجه، تازه باس له هێنانه‌وه‌ی فرۆكه‌یه‌كی ئه‌نجامده‌ری تاوانه‌كه ده‌كرێت له‌كاتێكدا فرۆكه‌وانه‌كه‌ی له‌شه‌قامه‌كانی وڵاتانی ئه‌وروپیدا ئازادانه ده‌سوڕێته‌وه.\nبه‌داخه‌وه ئێمه مێژوومان هه‌یه، له‌ناو ئه‌و مێژووه‌شدا خۆشی و ناخۆشی هه‌یه، به‌ڵام هه‌میشه خۆمان كۆتاییمان به‌خۆشییه‌كانمان هێناوه‌و ناخۆشییه‌كانیشمان به‌م شێوه‌یه مامه‌ڵه‌مان له‌گه‌ڵدا كردووه، سوودمان له‌وێستگه مێژووییه‌كانمان نه‌بینیوه‌و دواتریش كردوومانه به‌حیكایه‌تی ناو كتێبه بێ كه‌ڵكه‌كان و ناومان ناوه مێژوو، له‌كاتێكدا مێژوو به‌ڵگه‌و دیكۆمێنتی ده‌وێ، كه‌واته كوا به‌ڵگه‌و دیكۆمێنته‌كانی زه‌مه‌نی تاوان و جینۆساید؟! \nكامیل مه‌حمود\t2017-03-16


سەرۆکی پەرلەمانی کوردستان بەشداری لە کۆنفرانسی (بەرەو دەستورێکی هاوچەرخ بۆ هەرێمی کوردستان -عێراق) لە زانکۆی کۆیە کرد\nئه‌مڕۆ چوارشەممە 27/11/2019 د. ڕێواز فایه‌ق سه‌رۆكی په‌رله‌مانی كوردستان له‌سه‌ر بانگهێشتی زانكۆی كۆیه بۆ به‌شداریكردن له كۆنفرانسی (به‌ره‌و ده‌ستورێكی هاوچه‌رخ بۆ هه‌رێمی كوردستان – عێڕاق) ووتارێكی پێشكه‌شكرد.\nله ووتاره‌كه‌یدا سه‌رۆكی په‌رله‌مانی كوردستان به‌وردی تیشكی خسته‌ر زۆربه‌ی هه‌ره زۆری ڕه‌هه‌نده سیاسی ویاسایی و مێژووییه‌كانی نووسینه‌وه‌ی ده‌ستورو ئاماژه‌ی به هه‌موو له‌مپه‌ر وبه‌ربه‌سته‌كانی به‌رده‌م نووسینه‌وه‌ی ده‌ستور له قۆناغه جیا جیاكانی دوای ڕاپه‌ڕینی گه‌لی كوردستان له ئازاری 1991 كرد، هه‌روه‌ها شیكارییه‌كی ووردی له‌مه‌ڕ ئه‌و ئاڵانگارییانه خسته ڕوو كه له ڕابردوو و له ئێستاشدا بوونه‌ته هۆكاری دواكه‌وتنی نووسینه‌وه‌ی ده‌ستوری هه‌رێمی كوردستان ،سه‌رۆكی په‌رله‌مانی كوردستان له ووتاره‌كه‌یدا جه‌ختی كرده‌وە له‌سه‌رئه‌وه‌ی كه نزیكترین ڕێگه بۆ گه‌یشتن به نووسینی ڕه‌شنووسی ده‌ستوور ئه‌وه‌یه كه خاڵی هاوبه‌شی جیاوازییه‌كان بدۆزرێته‌وه و هه‌ر لایه‌ك سازش له‌سه‌ر هه‌ندێك له خواسته‌كانی بكات بۆ گه‌یشتن به ڕێكه‌وتن، به‌مه‌رجێك سازش نه‌كرێت له‌سه‌ر ماف وئازادییه‌كان و ئاینده‌ی پرۆسه‌ی دیموكراسی و پێكه‌وه ژیان.\nهه‌ر له ووتاره‌كه‌یدا د. ڕێواز فایه‌ق سه‌رۆكی په‌رله‌مانی كوردستان ڕایگه‌یاند:" پابه‌ندی په‌رله‌مان بۆ زه‌مینه‌سازی و هاندان وپێشكه‌شكردنی باسی ئه‌كادیمیانه له‌سه‌ر پرۆسه‌ی ئاماده‌كردنی ڕه‌شنووسی ده‌ستوری هه‌رێمی كوردستان بۆ ڕاپرسی، ئاماده‌بوونمان له‌م كۆنفرانسه‌دا ئه‌ركێكی سیاسی وقانوونیه" له باره‌ی سنوری هه‌رێمی كوردستانیش ووتی دیاریكردنی سنوری هه‌رێمی كوردستان له ڕه‌شنووسی ده‌ستورە كه له‌م هه‌لومه‌رجه‌ی ئێستای ناوچه كوردستانیه‌كانی ده‌ره‌وه‌ی هه‌رێم، بابه‌تێكه ده‌خوازین زانكۆكان ، پسپۆڕان وئه‌كادیمیان ڕۆڵیان هه‌بێت له دۆزینه‌وه‌ی چاره‌سه‌رێكی یاسایی ئه‌وتۆ كه نه‌بێته مایه‌ی دژیه‌ك بوون له‌گه‌ڵ ده‌ستوری فیدڕاڵی و هاوكات ناچاریش نه‌بین كه وه‌ك به‌شێك له كوردستان و جوگرافیای كوردستان له ڕه‌شنووسی ده‌ستوری هه‌رێمدا ده‌ستبه‌رداریان ببین. بۆ ئه‌مه‌ش بیرۆكه‌ی ئیزدیواجیه‌تی سروشتی ده‌ستوره‌كه له نێوان ( هه‌میشه‌یی بوون) بۆ سنوری چوار پارێزگاكه‌ی هه‌رێم و ( كاتی بوون) بۆ كه‌ركوك وناوچه كێشه له‌سه‌ره‌كان، بیرۆكه‌یه‌كه كه ده‌بێت به ووردی و وریایی وه‌ك بژارده‌یه‌ك تاوتوێی بكه‌ین.\nچوارشەممە, 27 تشرینی دووەم 2019 10:17


دۆخی مه‌سیحییه‌كانی كەركووك ناجێگیره و له كۆچكردن بۆ ده‌ره‌وه به‌رده‌وامن\nپه‌رله‌مانتارێكی مه‌سیحی: حكوومەتی عێراق بە دادپه‌وه‌ری كار بۆ چارەسەركردنی دۆخی مەسیحییەكان ناكات\nدیاری ئەحمەد 06/03/2021 - 13:10 كوردستان\nبارودۆخی مەسیحییەكانی شاری كەركووك نالەبارە و بەردەوام بۆ شارەكانی هەرێمی كوردستان و دەرەوەی وڵات كۆچ دەكەن و په‌رله‌مانتارێكی مه‌سیحیش ڕه‌خنه له نادادپه‌روه‌ریی حكوومه‌ت عێراق له كه‌یسی مه‌سیحییه‌كاندا ده‌گرێ.\nئەمڕۆ شەممە 6/3/2021، فەرید یەعقوب، پەرلەمانتاری مەسیحی لە پەرلەمانی كوردستان، بە (باسنیوز)ی ڕاگەیاند، سه‌ردانی قەداسەتی پاپا بۆ عێراق و هەرێمی كوردستان زۆر گرنگە، دەبێ ئەو كەسانەی نزیكن لە پاپا هەموو كێشەكانی مەسیحییەكانی بۆ ڕوون بكەنەوە، بەتایبەت لە كەركووك و شوێنەكانی تری عێراق، كە مەسیحی لێ دەژین.\nگوتیشی، بە هۆی خراپیی دۆخی عێراقەوە، ژماره‌یه‌كی زۆری مەسیحییەكان بۆ دەرەوەی وڵات كۆچ دەكەن و حكوومەتی عێراقیش بە دادپه‌وه‌ری كار ناكات بۆ چارەسەركردنی دۆخی مەسیحییەكان، یاساكان وەك خۆیان بە شێوەی باش جێبەجێ ناكەن، بۆیە دەبینینن دۆخی مەسیحییەكان نالەبارە.\nمەسیحییەكان لە سایەی میلیشیاكانی حەشدی شەعبی لە شاری كەركووك تەنانەت وەكوو پێویست ناتوانن مومارەسەی ئاینی خۆشیان بكەن و بە هۆی ئایینەكەیانه‌وه دەكرێنە ئامانج.\nدوێنێ هەینی پاپا فرانسیس، سەردانی عێراقی كرد و بڕیارە سبەی یەكشەممە بگاتە هەرێمی كوردستان. لەو سەردانەی پاپا داوا دەكرێ بارودۆخی نالەباری مەسیحییەكانی كەركووك و عێراقی بۆ شی بكەنەوە بۆ ئەوەی ئاوڕ لە مەسیحییەكانی عێراق بدرێته‌وه.


ئه‌نجومه‌نی ئاسایش هێرشی مووشه‌کی یه‌مه‌نی بۆ عه‌ره‌بستان ئیدانه کرد - Mehr News Agency\n23 berfanbarê 2017 - 17:22\nNews Code 15459\nئه‌نجومه‌نی ئاسایش هێرشی مووشه‌کی یه‌مه‌نی بۆ عه‌ره‌بستان ئیدانه کرد\nئه‌نجومه‌نی ئاسایشی نه‌ته‌وه یه‌کگرتووه‌کان له میانه‌ی ڕاگه‌یه‌ندراوێکدا هێرشی مووشه‌کی سوپای یه‌مه‌نی بۆ سه‌ر سعوودییه ئیدانه کرد.\nبه ڕاپۆرتی ئاژانسی مێهر له ڕاشا توده‌ی، ئه‌نجومه‌نی ئاسایشی نه‌ته‌وه یه‌کگرتووه‌کان هێرشی مووشه‌کی ئه‌م دواییه‌ی هێزه‌کانی یه‌مه‌نی بۆ سه‌ر کۆشکی یه‌مامه له ڕیازی پایته‌ختی عه‌ره‌بستان ئیدانه کرد.\nئه‌ندامانی ئه‌نجومه‌نی ئه‌منیه‌ت به بڵاو کردنه‌وه‌ی ڕاگه‌یه‌ندراوێک بێ ئه‌وه‌ی ئاماژه به جه‌نایه‌ته‌کانی ڕژیمی سعوودیه له یه‌مه‌ن له 3 ساڵی ڕابردوودا بکات، هێرشی مووشه‌کی یه‌مه‌نی بۆ عه‌ره‌بستان ئیدانه کرد و نیگه‌رانی خۆیی له‌م بابه‌ته ده‌ربڕی.\nله‌م ڕاگه‌یه‌ندراوه‌دا هه‌روه‌ها جه‌خت کراوه که هه‌موو وڵاتانی جیهان ده‌بێت پێبه‌ند بن به قه‌ده‌غه‌ی ناردنی چه‌ک بۆ یه‌مه‌ن.\nئه‌ندامانی ئه‌نجومه‌نی ئه‌منیه‌تی هه‌روه‌ها له‌م ڕاگه‌یه‌ندراوه نیگه‌رنای خۆیان له دۆخی مرۆڤی یه‌مه‌ن ڕاگه‌یاندووه و له هه‌موو لایه‌نه‌کان داوایان کردووه که هه‌رچی زووتره یارمه‌تییه مرۆڤییه‌کان ڕه‌وانه‌ی یه‌مه‌ن بکرێت.\nشایانی باسه که هێزه‌کانی یه‌مه‌ن ڕۆژی سێ شه‌مه له وڵام دانه‌وه به هێرشه ئاسمانییه‌کانی عه‌ربه‌ستان، مووشه‌کێکیان له کۆشکی یه‌مامه له ڕیاز گرت.


ڕۆڵی دایک لە ئاسیمیلەبوون/نەبوونی منداڵی کورد\nلە ناو ئاژەڵەکاندا، بێچوو بۆ ماوەیەکی زۆر-کەمتر زیاتر لە ساڵ- لەگەڵ دایک دەمێنێتەوە تاکوو جگە لە بەخێوکردن و دابینکردنی شیر و خواردەمەنی وەک گۆشت، هەموو ئەو تەکنیک و شارەزایی و لێهاتووییانەی فێر بکات کە کاتێک سەربەخۆ بوو بتوانێت خۆی بژیێنێت و پارێزگاری لەخۆی بکات.\nبۆ نموونە بێچووی شێر و پڵنگ فێر دەبن چۆن ڕاو بکەن و ئاژەڵ بگرن، یان بێچووی ئاسک و گامێش فێر دەبن چۆن وریا بن، ڕا بکەن و پارێزگاری لە خۆیان بکەن.\nلە ناو مرۆڤدا، ئەرکی بەخێوکردن و پەروەردەکردنی منداڵ لە ئەستۆی دایکوباوکە. ئەوان بەرپرسن لە دابینی خواردەمەنی، خانوو، جلوبەرگ، فێرکردنی زمان، گواستنەوەی ئەزموون و کولتوور و هتد.\nلە کولتووری مۆدێڕندا دەڵێن ئەگەر توانایی، کات و لێهاتوویی پەروەردەکردنی منداڵت نییە، مەیهێنە دونیا. دیارە مەبەست لە پەروەردە تەنیا خواردن و شتە فیزیکییەکان نییە، بەڵکوو بەشی نەرمی ژیان وەک زمان و کولتوور و ئەخلاقیش دەگرێتەوە.\nئاسیمیلەبوون بە چەمکێکی دەروونناسی-کولتووری-کۆمەڵایەتی-مرۆیی دەگوترێت کە مرۆڤ توانایی بەکردەکردن(پڕاکتیزە)ی زمان و نەریت و کولتووری خۆی نییە و دەکەوێتە ژێر کاریگەری کولتوور و زمانی زاڵ و لە ناو ئەو کولتوورەدا دەتوێتەوە، ئەگەرچی بە ڕەچەڵەک لەو نەتەوە نییە.\nلەم ساڵانەدا، لەلایەن زانایان و خەمخۆرانی کۆمەڵگەی کوردییەوە باس لە ئاسیمیلەبوونی ئێمەی کورد بە دەست فارس و کولتووری فارس دەکرێت، ئەمە شتێکی ڕاستی، جیدی و مەترسیدارە. لە زۆرێک لە شار و شارۆچکە و گوندەکانی کوردستان، زمان و کولتوور فارسێندراوە و هاونیشتمانی کورد نەزان و نەتوانە لە بەکارهێنانی زمان و کولتووری خۆی.\nمنداڵ لە ساڵەکانی سەرەتای ژیانی خۆیدا زۆرترین کاتی لەگەڵ دایک هەیە. زمان و زۆر شت لە دایکەوە فێر دەبێت. بۆیە زۆر گرینگە کە دایک چەکدار و دەوڵەمەند بێت بە وشە، حیکایەت، ئەدەبی زارەکی کورد، لایەلایە و هتد.\nئەگەر دایک خاوەن ئەو پاشخان و توانستە نەبێت ناتوانێت ئەو شارەزایی و ئەزموونە بگوازێتەوە بۆ منداڵ تاکوو لە مێرمنداڵی و گەورەساڵیدا ببێتە خاوەن شوناسێکی سەربەخۆی نەتەوەیی و لە دەرەنجامدا دەکەوێتە ژێر کاریگەری کولتووری هێرشبەر-زاڵ و دەتوێتەوە.\nلە سەردەمی موبایل، زنجیرەی تەلەفزوێنی، ئەپ و ئینتەرنێتدا، دایکان سەرقاڵی ئەو شتانە دەبن و منداڵ لە کۆڵ خۆیان دەکەنەوە. مۆبایلێک دەدەنە دەست منداڵەکە و بە یاری و قومارەوە سەرقاڵی دەکەن. کاتیان بۆ منداڵ نییە و بە پێی سرووشت، منداڵ دەبێت یەکەمجار ببیستێت، دووبارەی بکاتەوە تاکوو فێر ببێت.\nئەگەر بگەڕێینەوە بۆ سەرەتاو و ناوەندی وتارەکە، بۆ ئەوەی بێچووی مرۆڤ بتوانێت لە دارستانی کولتوور-کۆمەڵگاکاندا خۆی بژیێنێت، دەبێت چەکدار بێت بە توانستی زمانەوانی و کولتووری، وە ئەمەش لە دایکوباکەوە وەردەگرێت. ئەگەر دایکوباوک کاتی پەروەردەکردنیان نەبێت، منداڵەکە زۆر زوو ڕاو دەکرێت، یان ناتوانێت ڕاو بکات و لە برسا دەمرێت.\nنەتەوەی ئێمە بە درێژایی مێژوو لە بەر مەترسی سڕینەوە و قڕکردندا بووە. بەڵام هیچ کات بە ئەندازەی ئێستە ئەم سڕێنەوە لە ڕووی کولتووری و زمانەوانییەوە جیدی و مەترسیدار نەبووە.\nیەکێک لەو چەک و ئامێرانەی دەتوانێت ئەم سڕینەوە(ئاسیمیلەبوون) وەدوا بخات، ڕاهێنان و دەوڵەمەندکردنی منداڵی کوردە بە زمان و نەریت و مۆسیقا و کولتووری کوردی، کە ئەرکی زۆری دەکەوێتە سەرشانی دایک. بۆیە دایک لێرەدا، بۆ بەردەوامی نەتەوەی ئێمە ڕۆڵی بنچینەیی و زێڕین دەبینێت.\nئەوەی لێرەدا گرینگە دوو خاڵی سەرەکییە: یەکەم وشیاربوون و ئاگاداربوونی دایکانە لە ڕۆڵی هەستیار و مێژوویی خۆیان لەم سەردەمەدا. دووهەم ڕاهێنان و دەوڵەمەندکردنی خۆیانە بە وشە، ئەدەبی زارەکی کوردی، چیرۆکی منداڵان، زمانی منداڵ و دەروونناسی منداڵ.\nماوەتەوە ئەوە بڵێین کە پەروەردەی منداڵ تەنیا ئەرکی دایک نییە و ئەرکی دایک تەنیا پەروەردەی منداڵ نییە. خێزان و دایکوباوک ڕۆڵی سەرەکییان لە پێگەیاندنی منداڵدا هەیە و بەپێی سرووشت دایک نزیکی لە منداڵ زۆرترە.\n1 سەبارەت بە پرسی دەرماڵەی خوێندکاران\n2 گۆڕانکاری کۆمەڵایەتی و پارێزگاری لە هونەر و کەلەپووری کوردی\n3 بەهاوڵاتیبون، هەنگاوێک بۆ بەنەتەوەبوون\n4 قەتەر، مەکۆی توندڕەوی ئیسلامی‌و بەئیسلامیزەکردنی ڕۆژهەڵاتی ناوەڕاست\n5 چەند وانەیەک لەسەر بەجینۆساید ناساندنی کوشتاری ئەرمەنییەکان\n6 کەمپەین‌و گەردەلولی تویتێری بۆ زاراو چەند وانەیەک\n7 چەند ڕەهەندێک بۆ چاکسازیی کۆمەڵایەتی‌و بەهێزکردنی پێگەی ژنان لەکۆمەڵگە\n8 نۆستالژی سەردەمی بەعس‌و گوتاری گەڕانەوە بەرەو دەوڵەتی ناوەندی لەباشوری کوردستان\nحزبوڵا ناسنامەی هێرشكارانی سەر كێڵگەی كۆرمۆر ئاشكرادەكات\nرۆژنامەی سەباح لەبارەى کشانەوەى کۆمپانیا گەورەکانی نەوت لە هەرێم زانیاری نوێ ئاشکرا دەکات\n"كشانەوەی كۆمپانیا جیهانییه‌كان لەكێڵگە نەوتییەكانی هەرێم، واتای كۆتاییهاتنی هەرێمە لەروی ئابورییەوە"\nبه‌شێوه‌یه‌كی کاتی زارا محەمەدی ئازاد كرا\nراوێژکاری سەربازیی سەرۆکی ھەرێم: حکومەتی عێراق پابەندی رێککەوتنەکان نابێت\n"هەزارو 200 كارمەندی كۆمپانیای دانەغاز كە بەشێكی زۆریان بیانین بڕیاریانداوە كارەكانیان ڕابگرن"\nبه‌های دۆلار جێگیره و تمه‌نی ئێرانیش به‌رزبوه‌وه\nبه‌های دۆلار دابه‌زی و تمه‌نی ئێرانیش به‌شێوه‌یه‌كی به‌رچاو به‌رزبوه‌وه\nمەلا بەختیار: قەیرانەكان زۆر زیاتر دەبێت، لەوەی کە ئێستا هەیە!\nئەردۆگان له‌باره‌ی په‌كه‌كه‌وه داواكاریه‌ك ئاڕاسته‌ی سه‌رۆك وه‌زیرانی سوید ده‌كات\nوەزارەتی دەرەوەی ئەمریکا ئیدانه‌ی هێرشەکانی سەر کێڵگەی غا... \nرۆژنامەی سەباح لەبارەى کشانەوەى کۆمپانیا گەورەکانی نەوت لە... \nئاوات جەناب نوری: بۆ زیادكردنی داهات پێویستمان بە هەنگاوی ... \nئاسایشی سلێمانی: 240 بازرگان و بەكارهێنەری ماددەی هۆشبەر د... \nحزبوڵا ناسنامەی هێرشكارانی سەر كێڵگەی كۆرمۆر ئاشكرادەكات


یەکێتی و یەکڕیزی نیشتمانیی\n1413 جار خوێندراوەتەوە\nلە دوای ھەڵبژاردنەکانی مانگی ڕابردووی عیراقەوە، ماراسۆنێکی دیکەی سیاسی بۆ تانوپۆی نەخشەی داھاتووی حکومەت و سەرۆکایەتیەکانی بە چڕی سەر ڕێگا کەوتووە، ھەموو لایەنە سیاسییەکانی عیراق لە ھەوڵی دروستکردنی ھاوپەیمانێتی بەھێزدان بۆ ئەوەی بتوانن ئەو بەڵێنانەی بە دەنگدەرانی خۆیانداوە جێبەجێ بکەن، لەم ڕوەوە پێویستە زۆر بە وریایی مامەڵە لەگەڵ دوو تێز بکەین.\nتێزی ھێزە براوەکانی ھەڵبژاردن\nیەکەمیان ئەو ڕوئیا گشتیەیە کە دەربارەی پرۆسەی دیموکراسی و ھەڵبژاردن چەند ساڵێکە لە عیراقی فیدرال بە قوڵی ئیش دەکات، ئەگەرچی لایەنگرانی ئەم ئەم تێزە ھەندێکجار بەر زەبری ئەمری واقیع کەوتون و چارێکی دیکەیان نییە جگە لە بەشداریکردن لە پرۆسەی ھەڵبژاردن و دیموکراسی، بەڵام ئیدی نابێ ئەو واقیعە نادیدە بگرین کە ئەمڕۆ لە عیراقی نوێ پرۆسەی دیمۆکراسی دیفاکتۆیەکی حەقیقیەو ھیچ ھێزو لایەنێکی سیاسی ناتوانێ باز بەسەر ئەم وەرچارخانە مێژوییەی عیراقدا بدات. ھەلومەرجی سیاسی عیراق و پێکھاتە ئەتنی و مەزھەبی و ئیدیۆلۆژیەکانی عیراق، ھەموو ھێزە سیاسییەکان و گەلی عیراقی خستۆتە بەردەم ڕێککەوتن و لێکتێگەشتن و ڕازیبوون بە پرۆسەی دیمۆکرسی و سیستمی حوکمڕانی دەستوری. ھەرچی تێزی دووەمە پەیوەندی بە شوناس و زمان و کلتورو پرسی نەتەوەیەوە ھەیە. ڕەنگە عیراقیەکان کەمتر ئەم کێشەیان ھەبێ لەڕوی پرۆژەی ئەتنیکی و نەتەوەییەوە، چونکە زۆرینەی ھێزە کاریگەرو سیاسییەکانی عیراق خۆیان بە نەتەوەی عەرەب حساب دەکەن و لەم ڕوەوە کێشەی نەتەوەو خاکیان لەگەڵ یەکتر نییە. ئەگەرچی کۆمپلێکسی تەیارە مەزھەبیەکان ھەندێکجار تۆقێنەرترو پرۆبلاماتیکتر دەردەکەون، بەڵام نابێ لەبیرمان بچێ لەبابەتی عیراقیبوون زمانی ستانداری قەومی و ئیدیۆلۆژی و سیاسی‌و گرفتی میتۆدۆلۆژی قوڵیان نییە لەگەڵ یەکتر. بەڵام کاتێک کورد تێکەڵی بابەتە نیشتیمانی و نەتەوەییەکان دەبێ لەگەڵ برا عەرەبەکان، لێرەوە ھەموو شت گۆڕانکاری ڕیشەیی بەسەردادێت. لێرەوە ھەندێک نەغمەو ئاوازی جیاواز دەبیستین کە بە ئاشکرا دژایەتی شوناس و پێگەی کوردی پێوە دیارە وەک نەتەوەیەکی خاوەن خاک و زمان و کلتور و مێژوو. لێرەدا پێویستە ھێزە کوردییەکان زۆر بە وریاییەوە لە ھەردوو تێزەکە تێگەن.\nڕاستە پرۆسەی دیمۆکراسی ماناو ئامانجە نزیک و دورەکانی بۆ کورد جێگای گرنگی خوێندوەی ستراتیژی قوڵە، ئەوەش ڕاستە لە سەرەتای شۆڕشی گەلەکەمانەوە لەگەڵ ڕێژێمە یەک لە دوای یەکەکانی عیراقەوە شەڕی لەسەر خاک و نەتەوە و زمان و مێژوو و کلتور کردووە. کەواتە چۆن بتوانین وەک کاراترین ئەکتەری سیاسی لە عیراق بەھەموو ھێزی خۆمان بەرگری لە پرۆسەی دیمۆکرسی و سیستەمی دەستوری و دیالۆگی نیشتیمانی بکەینەوە؟ چۆن بتوانین شۆڕش و بەرخۆدان وەک تاکە ئامانجی ناسیۆنالیزمی کوردی ببەستینەوە بە کۆی پرسەکانەوە؟، چۆن بتوانین قوربانیدان و دواکەوتنی زیاد لە سەدەیەک لە دروستکرنی دەوڵەتی نەتەوە پرانسیپ و پلانە سیاسی و ستراتیژییەکانی خۆمان بە شێوەیەکی عەقڵانی و دور لە جەنگی تاک و گروپ و حیزب و بەرژەوەندی و پاوانخوازی شەخسی داڕێژین. بێگومان ھەموو ئەو فاکتانەی گەرەنتی ئەم نەخشە عەقڵانیە نەتەوەییە دەکەن، پەیوەندی سەمیمی لەگەڵ یەکڕیزی و یەکگوتاری و یەک ئامانجی ھێزە کوردییەکان ھەیە. نە گۆڕانکارییە خێراکانی جیھان لەسەرمان ڕادەوەستێ و نە نەیارە سیاسییەکانمان چاوپۆشی لە ھەوڵە پاسیفانە دەکەن، کە ملنادەن بۆ یەکڕیزی نەتەوەیی و نیشتمانی. بۆیە گرنگترین ئەو خاڵانەی لەم قۆناغەدا پێویستە ھێزە کوردییەکان بێ جیاوازی پێداگری لەسەر بکەن لە چەند خاڵێکدا کورت دەکەمەوە.\nلەپێناو چیدا یەکڕیز بین\nپێویستە ھەموان ئەو ڕاستیە بزانین، مان و نەمانی قەوارەی ھەرێمی کوردستان بەندە بە ئامادەکردنی پرۆژەیەکی سیاسی نەتەوەیی‌و نیشتمانیی کە پێداگری سەرسەختانەبێ لە خواستە نەتەوەیی و نیشتیمانیەکانییەکانی گەلەکەمان لە چوار چێوەی عێراقێکی فیدراڵی دیمۆکراتی دەستوریدا، بوون‌و مانەوەی کورد لە پایتەخت بە یەکڕزی بایەخەکەی لەوەدایە کە دەتوانین پارێزگاریی لە سایەو سێبەری ئەزموونی کوردستان بکەین‌و لەھەر ئەگەرێک بیپارێزین کە لە ھەموارکردنەوەی دەستوورو پشت بەستن بەسیستەمی زۆرینەو کەمینە روبەڕووی ھەڕەشە ببێتەوە.\nپێکەوەیی گارەنتی مافە دەستوورییەکانە\nبوون‌و مانەوەی کورد لە بەغداد بە یەکڕیزیی لەو ئاستەدا گرنگە، کە کۆی ھێزە سیاسییەکان لەسەر ئەوە ڕێک ببنەوە کە عیراقی فیدراڵ چوارچێوەیەکی دەستوری و یاساییەو گەلی کورد وەک نەتەوەیەکی سەرەکی ئەم وڵاتەی ناوی عێراقە کۆی مافە دەستوریی و نەتەوەیی و مەدەنییەکانی لە ڕێگای ڕێککەوتنە ستراتیژییەکانەوە پارێزراوبێت. لەراستیشدا دەستور کە تاکە کلیلی چارەسەری ھەموو گرفت و کێشەکانی ھەرێم و بەغدایە بکرێتە پێش مەرجی ھەرجۆرە دانوستان و ڕێککەوتنێک لە بەغداد کە وەک باسمان کرد ھەندێک خواستی ناچیز ھەن لە بەغدا دەیانەوێ دەستکاری ئەو دەستورە بکەن، کە ھەموو گەلی عیراق دەنگیان پێداوەو وەک پەیمانێکی سیاسی و کۆمەڵایەتی بە ئامادەبونی زۆربەی سەرکردایەتی کوردستان پەسەند کراوەو بەشێک لە مافە بنەڕەتیەکانی کورد‌و ھەرێمی کوردستانی تێدا رەنگیداوەتەوە.\nیەکڕیزی لەپێناو پرۆژەی نیشتمانی\nزۆربەی ئامانج و داخوازییەکانی گەلەکەمان لە چوارچێوەی پرۆژەیەکی نیشتیمانیەوە دیراسەیەکی سیاسیی و زانستیی قوڵبکرێت. بۆ ئەوەی بتوانین داخوازییەکانمان لە بەغدا ڕوون بێت. ھەموو ئەو پرسانەی ڕەھەندی مێژوویی‌و ئەتنیکی و جوگرافیان ھەیە دەبێ وەک پاکیجێکی سیاسی ھەم کەناڵەکانی ڕاگەیاندن بتەقێنرێتەوە و ھەمیش ببێتە پرسێکی چارەنوسسازی کابینەی داھاتوی حکومەتی عێراق، ئەوەش کاتێک دێتەدی کە یەکڕیزی ھێزە کوردستانییەکان ھەموویان پێکەوە بەرەنجامی ھۆشیارییەکی نەتەوەیی خەمڵیو بن‌و دوور بن لە خۆسەپاندن‌و شەرم، چونکە سیاسەت و شەرم دوو تەوەری تەواو لێک جودان. پێویستە ئەوەی ئامانج و ویستی کوردە وەک نەتەوەیەکی خاوەن شوناس و مێژوو و بڕیار لەسەر مێزی گفتوگۆ بەیەکدەنگی و یەکێتیەکی نیشتیمانی بەھێز باسبکرێت. ھەموو ھێزە سیاسییەکانی عیراق ئەو ڕاستییە دەزانن کە گەلی کورد تاکە گەرەنتی یەکپارچەیی خاکی عێراقە. پێویستە ئەم ھۆشیارییە بۆ پێکھاتە سیاسی و جڤاکیەکانی گەلی عێراق ھەم تۆخ بکرێتەوەو ھەمیش ببێتە بابەتێکی گرنگی یەکتر قبوڵکردن بۆ شەراکەتی ڕاستەقینەی گەلی کورد و عەرەب و پێکھاتەکانی دیکە .\nیەکڕیزی بۆپێشھاتەکانی داھاتوو\nبایەخی یەکڕیزی ھێزە کوردستانییەکان لە بەغداد، ئەرک‌و بەرپرسیاریەتێکی گەورەیەو پێویستە چاو پۆشی لەو دیفاکتۆ تاڵە نەکەین کە ئەمڕۆ ناوچەکەو عێراقی پێدا تێدەپەڕێت. دوو ساڵی داھاتوو قورستترین قۆناغی سیاسی مێژووی ناوچەکە دەبێت. لە دوو ساڵی داھاتوو گۆڕانکاری ڕیشەیی لە عێراق و ڕۆژھەڵاتی ناوین ڕودەدەن. تورکیا، ئێران، سوریاو عێراق بە وردی ئیش لەسەر جێگیرکردنی پلان و پرۆژەکانی خۆیان دەکەن بۆ دوو ساڵی داھاتوو. وەک ئاشکرایە زۆر لە ڕێککەوتنامەو نەخشەو پلانی کۆلۆنیالیزمی ڕۆژئاوایی لەم ناوچەیە لەبەردەم ھەڵوەشاندنەوەو ئێکسپایەر بوندان. بۆیە پێویستە ھاوشان لەگەڵ دانوستانەکانمان لەگەڵ ھێزە سیاسیەکانی عیراق ئەو خاڵە لەبەر چاوبگرین کە ئەم ڕێککەوتنەی دەکرێ ئەتوانێ قورسایی و تەئسیری گەورە لەسەر ساڵانی داھاتوو دروست بکات..\nڕاستە لەناو خۆی ھەرێمی کوردستان کۆمەڵێک کێشەی کەڵەکەبومان ھەیە، گومان لەوەیا نییە ھێزە سیاسیەکان لە ھەرێمی کوردستان خاوەن دیداگاو فەلسەفەی سیاسیی خۆیانن. ئەوەش ئاشکرایە ھەموو ھێزێکی سیاسی بێ ڕوئیاو تێگەشتن و فەلسەفەی سیاسی ڕادیکاڵ ناتوانێ گوژمەیەکی بەھێزی بۆ پرۆسەی سیاسی دروست بکات. بەڵام لە ھەموو ئەمانە گرنگتر یەکێتی و یەکڕیزی ناسیۆنالیزمی کوردە لەبەرامبەر دنیا. یەکێتی نیشتیمانی کوردستان تاکە ھێزی سیاسیە ھەم لەسەر ئاستی عیراق و ھەرێمی کوردستانیش بێ وچان داوای یەکڕیزی نەتەوەیی‌و نیشتمانیی دەکات.\nخەمی یەکێتی بۆ یەکڕیزی\nیەکێتی نیشتیمانی کوردستان ئیدیۆلۆژیەکی ڕۆشنی بۆ کۆی پرسە نەتەوەیی و سیاسییەکان ھەیە. ھەر لەسەردەمی جەنابی مام جەلالەوە نەخشەڕێگای یەکڕیزی و یەکێتی نەتەوەیی داڕێژراوەو بەو نەفەسەوە شۆڕشی سیاسی و نەتەوەیی سەرڕێگا خستووە. ئەمڕۆ لە ھەموو کات زیاتر یەکێتی دەرک بە زەرورەتی ئەو یەکڕیزیە دەکات و بەجدی بانگی ھەموو لایەنە سیاسییە کوردستانییەکان دەکا پێکەوە وەک وەک گەلی کورد بەشداری لە ڕێککەوتنی ستراتیژی لەگەڵ لایەن و ھێزە براوەکانی ھەڵبژاردنی عیراقدا بکەن نەک وەک حیزب و تاقم و گروپی جیاواز. یەکێتی دەزانێ بەھێزی گەلەکەمان لەو پلان و پرۆژە نەتەوەییانەدایە کە دەتوانێ زامنی ئاشتی و ئارامی و پێکەوە ژیان بکات لە چوارچێوەی دەوڵەتی عێراقی فێدراڵ. واجبێکی نەتەوەیی‌و سیاسی و نیشتیمانییە کە ھەموو ھێزە سیاسیەکان بێ جیاوازی بۆچونە سیاسیەکانیان لە چوار چێوەی پرۆژەیەکی نەتەوەیدا چڕکەنەوەو ھەمووان پێکەوە ئیش بکەن بۆ مسۆگەرکردنی دەستکەوتە نەتەوەیی و سیاسی و مەدەنیەکانی گەلەکەمان. وەک ڕونە مێژوو چاوپۆشی لە ھەڵەی ستراتیژی ناکات، ئەوەی لەم قۆناغەدا واجبی نیشتیمانی ھەموانە پێویستە بە ڕۆحی پێشمەرگانەوە جێبەجێ بکرێت. پێشوازی لە بانگەوازو پڕۆژەی یەکڕیزی نەتەوەیی نیشتیمانی یەکێتی نیشتیمانی کوردستان گەرەنتی سەرخستنی دۆزی نەتەوەکەمان لە پارچەکانی دیکەی کوردستان، چونکە ئەبێت ئەو ھەڵەیە راستبکرێتەوە، کە ویستی یەکێتی بۆ یەکڕیزی بریتی نییە لە کۆکردنەوەی یەکێتی‌و پارتی لە چوارچێوەیەکی ھاوبەشدا، بەڵکو یەکخستنی تەواوی ھێزەکانە لە ھاوپەیمانی‌و یەکڕیزییەکی راستەقینە کە ئامانج لێی خزمەتی کوردستان بێت.


قاهیره مه‌ترسیدارترین شاری دنیایه له ده‌ستدرێژی سێكسیی بۆ سه‌ر ژنان\nبه‌پێى راپرسییه‌كى نێوده‌وڵه‌تى كه له‌سه‌ر 19 شارى گه‌وره‌ى دنیا ئه‌نجام دراوه كه ژماره‌ى دانیشتووانیان له 10 ملیۆن كه‌س زیاتره، ده‌ركه‌وتووه كه قاهیره‌ى پایته‌ختى میسر مه‌ترسیدارترین شاری دنیایه له رووى ده‌ستدرێژى سێكسی و لاقه‌كردنى ژنان.\nراپرسییه‌كه پشتى به‌ستووه به بۆچوونى شاره‌زایان و پسپۆرانى كاروباری ژنان له ئاستى دنیادا و وه‌ڵامى چه‌ندان پرسیاریان داوه‌ته‌وه له‌باره‌ى ئاستى هۆشیاری و ژینگه‌ى یاسایی پارێزگاریكردن له ژنان كاتێك رووبه‌ڕووى توندوتیژی سێكسی و لاقه‌كردن ده‌بنه‌وه.\nبه پێى راپرسییه‌كه، له‌نده‌نى پایته‌ختى به‌ریتانیا به ئارامترین شار له‌و 19 شاره ده‌ستنیشان كرا، پاشان تۆكیۆی پایته‌ختى ژاپۆن و پاریسی پایته‌ختى فڕه‌نسا.\nسدیق خان سه‌رۆكى شاره‌وانى له‌نده‌ن، ده‌ڵێ ژنانى له‌نده‌ن پێشه‌نگن له هه‌موو بواره‌كاندا، ته‌نانه‌ت له خزمه‌تگوزاری گشتى و هونه‌ر و كار و سیاسه‌ت.\nبه‌ڵام شاری قاهیره‌ی پایته‌ختى میسر به‌گوێره‌ى بۆچوونى چالاكوانان و پسپۆڕانی مافه‌كانى ژنان، له ریزبه‌ندی كۆتای ئه‌و 19 شاره دێت كه له راپرسییه‌كه خراوه‌ته ڕوو.\nشاره‌زایان ده‌ڵێن كه له قاهیره جیاوازى زۆر ده‌كرێت له نێوان ژن و پیاودا و داونه‌ریت زاڵه به‌سه‌ر كۆمه‌ڵگه‌ى شاره‌كه و هه‌ر هه‌نگاوێك بۆ پێشكه‌وتنى شاره‌كه، رووبه‌ڕووى به‌ربه‌ستى زۆر گه‌وره‌ت ده‌كاته‌وه.\nته‌نانه‌ت ژنان له قاهیره هه‌لى كاریان كه‌م ده‌ست ده‌كه‌وێت و بێبه‌شن له چاودێری ته‌ندروستى و هاوكاری دارایی و خوێندن، هاوشانى نه‌بوونى ئه‌و خزمه‌تگوزارییانه‌ش وای كردووه ده‌ستدرێژی سێكسی و لاقه‌كردنى ژنان له قاهیره ببێته دیارده و به ئاشكرا هه‌ستی پێ بكرێت و ئه‌نجام بدرێت.\nهاوكات له قاهیره به‌ڕێوه‌به‌رانى پێگه و ماڵپه‌ڕه ئه‌لیكترۆنییه‌كان به تایبه‌ت له تۆڕه كۆمه‌ڵایه‌تییه‌كان، هه‌ڵمه‌تی به‌ره‌نگاربوونه‌وه‌ى ده‌ستدرێژى سێكسییان راگه‌یاند به جۆرێك هه‌موو ئه‌و كچ و ژنانه‌ى كه ده‌ستدرێژى سێكسی یان لاقه ده‌كرێن، به‌شداری هه‌ڵمه‌ته‌كه بكه‌ن و رۆژ و كاته‌كه‌ی ئاشكرا بكه‌ن و چیتر بێده‌نگ نه‌بن.\nئه‌و هه‌ڵمه‌ته له‌سه‌ر تۆڕى كۆمه‌ڵایه‌تیى فه‌یسبووك و تویته‌ر به هاشتاگی ده‌ستدرێژی سێكسی ده‌ستى پێ كردووه كه یه‌كه‌م جار كه‌ی بووه ده‌ستدرێژى سێكسیت كراوه‌ته سه‌ر.\nئه‌و هه‌ڵمه‌ته له میسر پێشوازییه‌كی گه‌وره‌ی له‌لایه‌ن كچان و ژنان لێ كراوه و په‌رده‌ى له‌سه‌ر زۆرێك له نهێنییه‌كان هه‌ڵدایه‌وه كه تا پێشتر له ئاستى كۆمه‌ڵگه‌دا وه‌ك پێویست قسه‌ى له‌سه‌ر نه‌كرابوو، ئه‌وانه‌ى نهێنییه شاراوه‌كانیان ئاشكرا كرد، باسیان له‌وه‌ش كردووه كه هه‌ندێ حاڵه‌ت هه‌بووه ئاستى ده‌ستدرێژییه سێكسییه‌كه گه‌یشتووه‌ته لاقه‌كردن.\nشه‌هیره ئه‌مین رۆژنامه‌نووسی ناسراوی میسری ده‌ڵێ، هه‌موو شتێك له قاهیره پێوه‌ند به ژنانه‌وه دژواره، ته‌نانه‌ت به ته‌نیا له رێ رۆیشتن ئه‌گه‌رى ئه‌وه هه‌یه رووبه‌ڕووى هه‌موو شتێكی چاوه‌ڕواننه‌كراو ببیته‌وه.\nفه‌له‌ستینییه‌كان به دروشمى (خۆشه‌ویستى تۆ نیم) به‌ره‌نگاری ده‌ستدرێژی سێكسی ده‌بنه‌وه و له‌و هه‌ڵمه‌ته‌دا كه له شارى رامه‌ڵا به‌ڕێوه‌یان برد.\nهاوكات له هیندستانیش تیمی به‌ره‌نگاربوونه‌وه‌ى رۆمیۆ هه‌ڵمه‌تى به‌ره‌نگاربوونه‌وه‌ى ده‌ستدرێژی سێكسی و لاقه‌كردنى ژنانى راده‌گه‌یه‌نێت.\nبه‌ره‌نگاربوونه‌وه‌ى رۆمیۆ له‌وه‌وه سه‌رچاوه‌ى گرتووه كه رۆمیۆ وه‌ك ئه‌و كه‌سایه‌تییه وایه كه زۆرترین ده‌ستدرێژى سێكسیی كردووه‌ته سه‌ر ژنان.\nپۆلیسی هیندی له ویلایه‌تى برادیچ تیمێكى پێك هێناوه به ناوى به‌ره‌نگاربوونه‌وه‌ى رۆمیۆ كه كارى گه‌ڕان و به‌دواداچوونه بۆ ئه‌و كه‌سانه‌ى ده‌ستدرێژى سێكسی ده‌كه‌نه سه‌ر ژنان.\nتیمه‌كه ده‌ڵێ له ماوه‌ى هه‌فته‌ى یه‌كه‌مدا 15 پیاو له به‌رده‌م قوتابخانه و په‌یمانگه‌كانى تایبه‌ت به كچان گیراون.\nله راپرسییه‌كه شاره‌كانى كراچی پاكستانى و كینشاسا له كۆماری كۆنگۆی دیموكراتى و ده‌لهى پایته‌ختى هیندستان دواى قاهیره دێن. به پێى راپرسییه‌كه‌ى دامه‌زراوه‌ى تۆمسۆن رۆیته‌رز.\nهاوكات شاری ده‌لهی و ساوپاوڵۆ به‌ڕازیلی خراپترین دوو شارن له رووى مه‌ترسی دووچار هاتنی ژنان به ده‌ستدرێژی سێكسی و توندوتیژی سێكسی و لاقه‌كردن.\nئه‌گه‌رچى ده‌لهی و حكوومه‌تى هیندستان دواى ده‌ستدرێژییه به كۆمه‌ڵه‌كه‌ى كرایه سه‌ر ژن له ساڵى 2012، چه‌ندان یاسایان ده‌ركردووه و سزاى توندیان داناوه بۆ ئه‌و كه‌سانه‌ى ده‌ستدرێژى سێكسی ده‌كه‌نه سه‌ر ژنان، به‌ڵام یاساكان نه‌یانتوانیوه رێگری بكه‌ن له ده‌ستدرێژیكردنه سه‌ر ژنان.\nله‌باره‌ى به‌ڕازیلیش، راپرسییه‌كه سێ به‌شی ئه‌و كچانه‌ى ته‌مه‌نی 16 ساڵیان ته‌واو كردووه، به جۆرێك له جۆره‌كان رووبه‌ڕووى توندوتیژى سێكسی یان ده‌روونى یان زاره‌كی بووه‌ته‌وه.\nئه‌م بابه‌ته 1570 جار خوێنراوه‌ته‌وه\nخاتوون به‌هۆی بڕینه‌وه‌ی مه‌مكی مێرده‌كه‌ی لێی جیا بووه‌وه\nبه چ نێرێك ده‌گوترێت "پیاو"؟.. سه‌یرترین وه‌ڵامه‌كانی ئه‌م پرسیاره ببینه\nباوك و كوڕێك بەیەكەوە ئۆتۆمبێل دەدزن\nنه‌ته‌وه یه‌كگرتووه‌كان: نیوه‌ی منداڵان له ده‌ره‌وه‌ی هاوسه‌رگیری له‌دایك ده‌بن


سلێمان عەبدوڵا یونس - 4-08-2019 - 18790 جار خوێندراوەتەوە\nباسکردن لەیەکێتی ڕۆژرھەڵاتی ناوەڕاست و بازاڕی ھاوبەش بۆ ناوچەکە، تێزێکی کۆن و نوێی بەرھەم ساڵح، سەرۆک کۆماری ئێستای عێراقە. کۆنە چونکە لانیکەم وەک بیرۆکە تەمەنی ئەم تێزە بۆ پێج ساڵ بەرلەئێستا دەگەڕێتەوە و نوێشە چونکە دوای ئەوەی ئەو کاراکتەرە توانی دەنگ و ئیرادەی نوێنەرانی عێراق لە کێبڕکێی سەرۆکایەتی بباتەوە، جارێکی دیکە ئەم تێزە بەشێوەیەکی کردەیی ھاتە ناو ئاستە باڵاکانی بڕیار و بەرژەوەندی لایەنە ناوچەییە پەیوەندیدارەکانەوە.\nجیاوازی بەرھەم ساڵح لە سەرۆکەکانی پێش خۆی وەک چۆن جیاوازی دەرکەوتە و ڕوخسارە، ئاوەھاش جیاوازی ڕوئیا و کردارە، بێگومان ئەم دەربڕینە بۆ بەراوردکاری نیە بەسەردەم و سەرۆکەکانی دیکە،بەتایبەت بە سەرۆک مامجەلال، چونکە ئەو کارێزماو فیگەرێک بو، لە ناو قوڵایی مێژویی زیاتر لە شەش دەیەی ھەوراز و نشێوە سیاسیە ھەمەچەشنەکان، خەسڵەتی ناوازەی خۆی ھەبوە و وایکردوە ھەردەم ئەو فیگەرە لە دەرەوەی بەراوردکاری بمێنێتەوە. پێشەکیش ئەم قفڵەم لەباسەکەدا، بۆئەوەی سەرنجەکە لە ئاگایی و بێ ئاگاییدا، بۆ ئەملاوئەولا پەرت نەکرێت.\nپێشەکی دەمەوێت سەرنجی خوێنەر بۆئەوە ڕابکێشم کە تێزی «یەکێتی ڕۆژھەڵاتی ناوەڕاست و بازاڕی ھاوبەش»، تێزێکە وەک تێزی سەرەتایەکی نوێ و دەسپێکێکی جیاواز بۆ مێژو لەناو جوگرافیایەکی گڕگرتودا، ھەتا لەوسۆنگەیەوە ناوچەی ڕۆژھەڵاتی ناوەڕاست بتوانێت گونجاندنی دژیەکەکان بە یەکانگیری و سازان بگۆڕێت و لەبەرامبەر ئەو ھەمو بەریەککەوتن و ململانێ توند و خوێناویانەی لە کۆی سەدەی ڕابردو و سەرەتاکانی ئەم دو دەیەی سەدەی 21دا بۆ دەستەبەرکردنی بەرژەوەندیەکان ھەبون، ئەلتەرناتیڤی ئاسایش و ئارامی لەسۆنگەی یەکیەتی و بازاڕێکی ھاوبەش دەستەبەر بکات.\nئەم تێزە دەیەوێت، دیقەتی ناوەندەکانی بڕیاڕ و بەرژەوەندی ناوچەی ڕۆژھەڵاتی ناوەڕاست، بۆ جیاوازیەکانی سەردەمی ئەزمونی جەنگە خوێناویەکان و وادەی ئەزمونی بازاڕی ھاوبەش، کە خۆرئاواییەکان بەناوی یەکیەتی ئەورپا خوڵقاندیان بگوازێتەوە و وابکات، سەرنجی کاراکتەرە گرنگ و خودان پشکەکانی ڕۆژھەڵاتی ناوەڕاست بەسەر بەرھەمی ئەو مۆدیلە لەبازاڕی ھاوبەش بگیرسێنێتەوە، کە کاراکتەرە گرنگەکانی ئەوروپا، وەک مۆدیلی دوای جەنگە جیھانیە خوێناویەکان خوڵقاندیان و پێیان بڵێت، کە ئیتر وادەیەتی ڕۆھەڵاتیەکان بەدەر لەجیاوازی زمان و شوناسی نەتەوەیی و ئاینی و لەسەر بنەما ھاوبەشەکانی جوگرافیا و ئارامی و بەرژەوەندی لەناوەڕاستێکی تەناھی تەباییدا یەکبگرنەوە و مێنتاڵیتی جەنگ و کاولکاری بەلاوەبنێن و لەسۆنگەی ئەزمونی شارستانیەتێکی دێریندا ئایندەی قۆناغێکی نوێ و ژیانێکی ھاوچەرخ لەناو سەرەتاکانی بەرھەمی شارستانیەتێکی مێژویدا وەک مۆدیلێکی گونجاو بۆ ڕۆژھەڵاتی ناوەڕاست پێکەوە پێشکەش بکەن، مۆدلێک؛ کە ڕەچاوی پاراستنی سەربەخۆیی خودی کارەکتەر و دەوڵەتانی ناوچەکە بکات لەناو ھەناویدا دابینی بەرژەوەندی ئەو کارەکتەر و ڕەگەز و پێکھاتە ڕۆژھەڵاتیانەشی ھەبێت بۆئەوەی دنیای بەریەککەوتن بۆ واقعی پێکەوە کارکردن بگۆڕێت و بنەماکانی دوژمنایەتی و ڕەتکردنەوە بۆ ھاوبەشێتی چەسپاو، لەسەر بنەمای بەرژەوەندی بەردەوام و پارێزراو ڕەنگڕێژ بکاتەوە.\nئەم تێزە ھاوبەشێتی و گەلان لەناو یەکیەتیەکی ئارەزومەندانەی قازانجبەخشدا جێگا دەکاتەوە و گروپ و پێکھاتە و ڕەگەزە جیاوازەکان ڕادێنێت، ھەتا لەبری بەیەکداھەڵشاخان و ڕوبەڕوبونەوەی کامپە سەربازیەکان، پەنا بۆ بەیەکەوە گونجان و مامەڵەی تەندروست بەرن لەناو بازاڕێکی سپی هاوبەشدا.\nبۆ گەلانی ناوچەکە و لەناویشیاندا بەتایبەت بۆ کورد، ئەم تێزە تێزێکی حەیاتی و ستراتیژیە، بەتایبەت لەڕۆژگاری ئەمڕۆدا، کاتێک دەبینێت پێکھاتە زاڵەکانی ناوچەکە « تورک و فارس و عەرب» بەئاقاری وێناکردنی ھێزی ناوچەیی گەورەتر لە دەوڵەتی نەتەوەیی و جوگرافیای بەرینتر لە نیشتمان ھەنگاو دەنێن، چیتر نایانەوێت بەتەنھا وەک دەوڵەتێک لە چوارچێوەی سەروەریە دەستوریە دیاریکراوەکاندا بمێننەوە و بەزیاتر لەڕێگایەک بەدوای ئەوەدا دەگەڕێن کە لەدەرەوەی سنورەکانی خۆیان ببن بە مۆدیلێکی نوێ وەک ئەوەی ئینگلیز و خۆرئاواییەکان پێێ دەڵێن regional power، ڕەنگە لەوەش ڕونتر ئەوەبێت کە بتوانین بڵێین ئەو پێکھاتە سەردەستانەی ناوچەکە تێپەڕی خواستی بون بەڕیجینەڵ پاوەریان ھەیە و بەزیاتر لە ڕێگا و نەخشەڕێگایەک بە شوێن بنیاتنانی ئیمپڕاتۆریەتێکی مۆدێرنەوەن بۆ خۆیان، لەکاتێکدا زۆرترین خواستی کورد لە سەربەخۆیی لە چوارچێوەی دەوڵەتێکی نیشتیمانی تێپەڕناکات و لەڕوی واقعی و کردەیشەوە دەسکەوتی لەفیدڕاڵیەتێکی سنوردارکراو لەچوارچێوەی ئەو دەوڵەتانەدا لەبەردەم کورددا نیە.\nئەگەر ڕۆژھەڵاتی ناوەڕاست لەمەیدانی جەنگە خوێناویەکانەوە ببێتە بازاڕێکی ھاوبەش، ئەوا بێگومان کورد دەتوانێت لە ئاشتیەکی جیگیردا، دەرفەتی ئەوەی ھەبێت بەئارامی مامەڵەیەکی قازانجدار بکات و کەسایەتی خۆی لەسەر ئاستی تاک و نەتەوە بنیاتبنێتەوە، کە بەھۆی ململانێ زبر و خوێناویەکانی نێوان ڕۆم و عەجەمەوە، توشی ھاڕان و پارچە پارچەبون ھاتوە، دەتوانێت لەناو یەکیەتیەکی ئارەزومەندانەی مودێرن و سەقامگیردا، قەرەبوی تاڵاوی تاڵانی و دابەشکاریەکان بکاتەوە.\nلەم تێزەی سەرۆکە عێراقیە کوردەکەدا، یەکێتی و پارتی و گۆڕان لە باشور و هەدەپە و پەکەکە لەباکور و دیموکرات و کۆمەڵە و پژاک لە ڕۆژھەڵات و ھەدەسە و ھەپەگە و ڕێبەرانی کانتۆنەکانی ڕۆژئاڤا و نوخبەی ناو ڕەوەندی کوردی لە ئەوروپا و ئەمریکا و جیھان، دەتوانن دور لەحزبسالاری و پۆپۆلیزمی ئێستای بەرکار و زاڵ، ڕۆڵی ئەرێنی بەرچاو لە ھاوکاریکردنی سەرۆک کۆمار بەرھەم ساڵح بگێڕن و پێکەوە لەناو پڕۆژەیەکی کوردی گونجاودا، شوێنی کوردستان لەناو یەکیەتی ڕۆژھەڵاتی ناوەڕاست و بازاڕی ھاوبەشی ناوچەکەدا پڕاگماتیکیانە بکەنەوە.\nئەم تێزەی سەرۆک کۆمار، حزبە کوردیەکان لەسەرانسەری پارچەکانی کوردستان و گەلانی سەردەستی ناوچەکەش دور لەململانێ نەتەوەیی و تائفی و ئەتنیکیە جیاوازەکان ھوشیار دەکاتەوە، ھەتا لەناو چاڵی بەرژەوەندیە بچوکەکان و لەو قوڵاییە بچوکە داخراوە خودیە ماڵوێرانکەرانەی ڕابردوەوە بێنەدەر و لەبری جەنگ و بەیەکدادان و بەریەککەوتنە خۆێناویە بێ ھودە لۆکاڵیەکان، پەنا بۆ ڕێگەچارەی ستراتیژی و ئارام و قازانجبەخشە ھاوبەشەکان بەرن و ئەزمونە بەرھەمدارە خۆرئاواییەکان بکەن بەئیلھام بۆ خۆرھەڵاتێکی ئارام و ھاوبەش و سەقامگیر.


ئەمریكا چاوپۆشی لەكارە دڕندانەكانی توركیا لەدژی كوردەكان ناكات\n3033 جار خوێندراوه‌ته‌وه\nشارپرێس/ وەرگێرانی: لوقمان حاجی قادر\nجیم ڕیش–ی سیناتۆری كۆمارییەكان‌و سەرۆكی لیژنەی پەیوەندییەكانی دەرەوەی ئەنجوومەنی پیران دەڵێت: سەرباری ئەوەش توركیا هاوپەیمانی ئەمریكایە، بەڵام واشنتۆن چاوپۆشی لەكاری دڕندانەی ئەنقەرە دژ بەكوردەكان لەسوریا ناكات.\nجیم ڕیش دەشڵێت: لەدیدی منەوە توركەكان لەو ئاستەدانین، كە پێویستە تێیدابن بۆ مامەڵەكردن لەگەڵ كوردەكان، ئەوان هەموو كوردەكان بەیەك چاو سەیردەكەن، توركەكان هاوپەیمانی ئێمەن، بەڵام ناتوانین چاوپۆشی بكەین‌و ناشیكەین، كە لێیان بگەڕێین كاری دڕندانە دژ بەكوردەكان ئەنجام بدەن".\nئەو سیناتۆرە باسی بڕیارەكەی دۆناڵد ترامپی سەرۆكی ئەمریكا بەكشانەوە لەسوریا كردو وتی: ئەوە پێچەوانەی هەڵوێستێكی فەرمییە سەبارەت بەو پرسە، كە ئەو لێدوانانەی ڕیش لەكاتێكدایە، ڕۆژی سێ شەممە ڕەجەب تەیب ئەردۆغانی سەرۆكی توركیا ڕایگەیاند، گەیشتوونە ڕیككەوتنێك لەگەڵ وڵاتە یەكگرتووەكانی ئەمریكا سەبارەت بە ناوچەیەكی ئارام لەباكووری سوریا، كە ئەنقەرە دەیەوێت هێرشی بكاتە سەر بۆ لیدانی یەكینەكانی پاراستنی گەل كە شانبەشانی هاوپەیمانە ئەمریكییەكەیان لەو ناوچەیە باڵادەستن.\nئاژانسی هەواڵی ئەنادۆڵ كە دەوڵەت بەڕێیەوە دەبات ڕۆژی 3 شەممە هەواڵێكی تێروتەسەلی سەبارەت بەو ناوچە ئارامە بڵاوكردەوەو چاوەڕوان دەكرێت پێكبهێندرێت، بەپێی ئاژانسەكە، بە گوێرەی ئەو پلانانەی باسیان لێوەكراوە ، ناوچە ئارامەكە بە قوڵایی 32 كیلۆمەتر و پانایی 460 كیلۆمەترە.\nڕیش دووپاتیكردەوە، كە ئامانجی ئەمریكا لە سوریا لە ناوبردنی داعشە، ئەو پلانی كشانەوەش ڕاگەیەندراوە وا پێویست دەكات توركیا هاوكار و یارمەتیدەری پڕۆسەكە بێت، كە ئەمریكا كەوتۆتە دانوستان لەگەڵ توركیابە مەبەستنی ڕێككەوتن لەسەر پلانی كشانەوەی هێزەكانی لە باكوری سوریا.\nڕیش ڕەخنەی لە دوودڵی و بەدگومانی بەردەوامی توركیا گرتووە بەوەی كە هێزە كوردییەكانی باكوری سوریا بە تیرۆرست دەزانن، لە كاتێكدا ئەوان هاوپەیمانی ئەمریكان.


په‌رله‌مانتاريگ باس له خاڵ ئاڵشتكارى ناونى به‌غدا و هه‌ولێر ئه‌كا\nشه‌فه‌ق نيوز/ رێزان شێخ دلێر ئه‌ندام ئه‌نجومه‌ن نوێنه‌ره‌يل له‌بان فراكسيۆن يه‌كێتى نيشتمانى كوردستان، سه‌ردانه‌گه‌ێ سه‌ليم جبورى سه‌رۆك په‌رله‌مان عراقى ئه‌را هه‌ولێر وه خاڵيگ ئاڵشتكارى خاسيگ تاريف كرد له په‌يوه‌ندى ناونى حكومه‌ت ناوه‌ند و هه‌رێم كوردستان.\nشێخ دلێر له لێدوانيگ رووژنامه‌گه‌رى ئه‌را(شه‌فه‌ق نيوز)وت: سه‌رۆك ئه‌نجومه‌ن نوێنه‌ره‌يل له سه‌ردانه‌گه‌ێ ئه‌را لاى مه‌سعود بارزانى سه‌رۆك هه‌رێم كوردستان هه‌وڵ نه‌رمه‌وكردن په‌يوه‌ندى ناونى ناوه‌ند و هه‌رێم دا دوياى ئه‌وه‌گ گرژى فريه‌يگ كه‌فته‌و له‌ئاكام راپرسى.\nجى باسه، شێخ دلێر ئاماژه وه‌يه‌يش كرد ك ئه‌و سه‌ردان جبوريه ئه‌را هه‌ولێر له گرژى و سه‌ختى په‌يوه‌نديه‌يل ناونى حكومه‌ت ناوه‌ندى و حكومه‌ت هه‌رێم كه‌مه‌و كردگه و داوايش له سه‌ركرده‌يل تر سياسى له به‌غدا كرد وه هه‌مان شيوه سه‌ردان هه‌رێم بكه‌ن ئه‌را هاوردنه‌وه‌ى په‌يوه‌ندى سروشتى و نواگيرى له هه‌ر ڕى وشوونيگ ك ئامانجى زيايكردن ناكووكيه‌يل بدێ.\nمه‌سعود بارزانى ئاگادار حه‌لبوسى وه سێ خاڵ كرد\nخانه‌قين ڕێ وشوون دژ ئه‌و كه‌سه‌يله ئه‌گرێده‌وه‌ر پويل له دوكانه‌يل وه‌رئه‌گرن\nشماره‌ى سه‌ره‌تايى قوربانيه‌يل په‌لامار نمايشه سه‌ربازيه‌گه‌ى ئيران ئاشكرا بوێ\nره‌گه‌زنامه‌ى سلێمانى ئاشكراكردنيگ دا له‌باره‌ى هه‌ڵوژاردنه‌يل\nله‌ئاهه‌نگ ساڵياد جه‌نگ ئيران و عراق قوربانى كه‌فته‌و\nسه‌رۆك په‌رله‌مان عراق ره‌سيه كوردستان\nهيزيگ گرنگ له هاوپه‌يمانى "ئسڵاح" روێ له "ئۆپۆزسيۆن" كرد\nمه‌سعود بارزانى رينمايى تايبه‌ت دا كانديده‌يل پارت ديموكرات كوردستان\nئسرائيل باس جيگيربوين ئيران ئه‌كاو عراقيش خسته بازنه‌ى چه‌ودێرى\nعه‌بادى له‌باره‌ى مردن بروارى چه وت؟\nپايته‌خت كوردستان خوه‌ێ له لافاو قايم ئه‌كا\n"نه‌وه‌ى نوێ" ره‌خنه له عه‌بادى ئه‌گرێد و داواكاره پاشگه‌زه‌و بدێ له برياره‌يلێ\nدوياى خوه‌يكيشانه‌وه‌ى ساڵح "ديموكراتى و دادپه‌روه‌رى" به‌شدارى هه‌ڵوژاردنه‌يل ئه‌كا\nسه‌رچه‌وه‌يگ: ساڵح دوجار چه‌وى كه‌فته‌سه بارزنى و يه‌يش هه‌ڵويستى بويه له كانديكردنى\nعراق: جه‌نگ 150 هه‌زار ماڵ ويران كردگه


کۆریای باشور موشه‌کێـکی نوێی جۆری کروزی خۆی ئاشـکرا ده‌کات\nکۆریای باشور ئه‌مڕۆ موشه‌کێـکی کروزی نوێی تاقیکرده‌وه که وه‌ک به‌رپـرسـانی به‌رگری سیۆل ده‌ڵێن توانای لێـدانی هه‌موو ئامانجێـکی هه‌یه له هه‌ر شوێنێـکی کۆریای باکور و له هه‌ر کاتێـکدا بێت.\nهێزه‌کانی کۆریای باشور له ئه‌وپه‌ڕی ڕه‌وشی ئاماده‌باشیدان، ئه‌مه‌ش دوای تاقیکردنه‌وه‌ی ناوکی ئه‌م دوایـیه‌ی کۆریای باکور، ئه‌و کاره‌ی سه‌رزه‌نشـتکردنی نێونه‌ته‌وه‌یی لێـکه‌وته‌وه و هه‌روه‌ها ئاسـتی گرژی و ئاڵۆزی له نیمچه دورگه‌ی کۆریای به دوای خۆیدا هێنا.\nکیم مین سۆک گوته‌بێژی وه‌زاره‌تی به‌رگری کۆریای باشور سـتایشی وردی ئامانج‌پـێـکانی ئه‌م موشه‌که نوێیـه‌ی کرد و به گوته‌ی خۆی به فه‌رمی له وڵاتدا دابه‌سـتراوه.\nکیم مین ئاماژه‌ی ئه‌وه‌شی دا، ئه‌م موشه‌که نوێـیه خراوه‌ته به‌ر دیده‌ی هاوڵاتیـیان، چه‌کێـکی ئه‌وپه‌ڕی نیشـان‌شکێنه و ده‌توانێت هه‌موو ئامانجێـک زۆر به وردی بـپـێـکێت، وه‌ک په‌نجه‌ره‌ی ئۆفیسی فه‌رمانده‌ی کرده‌ی له‌شـکری کۆریای باکور له هه‌ر جێـگه‌یه‌کدا بێت له نیمچه دورگه‌ی کۆریادا.\nناوبراو گوتیشی توانای ئه‌م موشه‌که زۆر وێرانکه‌ره و به‌رپه‌رچی دوژمنانیان ده‌داته‌وه، ئه‌گه‌ر بێت و هه‌ڕه‌شه‌یان لێ بکه‌ن.\nوه‌زاره‌تی به‌رگری سیۆل هیچ ئاماژه‌یه‌کی به مه‌ودای وردی ئه‌م موشه‌که نوێـیه نه‌دا. گرته ڤیدیۆیی ئه‌م موشه‌که بڵاوکرایه‌وه کاتێـک که‌شـتیـیه‌کی ژێر ده‌ریایی هه‌ڵی‌ده‌دات و ئه‌و ئامانجه‌ی له‌سه‌ر زه‌وی بۆی دیارکراوه به ته‌واوی ده‌یپـێکێت.


27 November 2021 08:04\nپەیامی کورد … جۆرێکی نوێی ڤایرۆسی کۆرۆنا بە ناوی ئۆمیگرۆن سەریهەڵداوە\nرێكخراوی تەندروستی جیهانی بە فەرمی جۆرە گۆڕاوە نوێیەكەی ڤایرۆسی كۆڕۆنای ناونا (ئۆمیكرۆن) و بە جۆرێكی مایەی نیگەرانی وەسفی كرد.\nرێكخراوەكە لە دوای كۆبوونەوەی لەناكاوی تیمە هونەرییە تایبەتەكەی بە هەڵسەنگاندنی ڤایرۆسەكە لە راگەیاندراوێكدا رایگەیاند: رەسەنی (B.1.1.529) بۆ یەكەمجار لەم مانگە لە باشووری ئەفریقیا راگەیاندرا، بەڵام چەند هەفتەیەكە ئاماژەكانی دیارە.\nرێكخراوەكە جەختی كردەوە، رەسەنە نوێیەكە ژمارەیەكی زۆر لە بازدانی هەیەو هەندێكیان مایەی نیگەرانین. زانیارییە سەرەتاییەكان ئاماژە بە مەترسییەكی گەورەی تووشبوون بەم رەسەنە نوێیە دەكەن بە بەراورد لەگەڵ جۆرەكانی دیكەی ڤایرۆسەكەو زیادبوونی تووشبوون بەمجۆرە نوێیە لە سەرجەم پارێزگاكانی باشووری ئەفریقیا بەدی دەكرێت.\nهەر ئەمڕۆ كۆمیسیۆنی یەكێتی ئەوروپا، پێشنیاری كرد، وڵاتانی یەكێتییەكە گەشتی فڕۆكەوانی بۆ كیشوەری ئەفریقیا رابگرن، هاوكات بەریتانیا پێشنیاری كرد كە سەرجەم گەشتە فڕۆكەوانییەكان بۆ ئەفریقیا رابگیرێن، هەر یەكە لە ویلایەتە یەكگرتووەكانی ئەمریكاو كەنەداو چەند وڵاتێكی دیكەش گەشتەكانیان بۆ ژمارەیەك لە وڵاتانی كیشوەری ئەفریقیا سنووردار كرد.


پێشمەرگە، رەمزی خۆڕاگری نەتەوەیەك - رێبوار حه‌مه‌لاو شوانی\n6/5/2021 - 15:41\nكوردستان ئەو نیشتیمانە خۆراگر و فیداكارو و خۆینبەخشەیە، كە هەموو جیهانی فێری شەڕ لە دژی دڕندەترین رێكخراویی تیرۆریستی بە هەموو چەك و جبەخانەیەكی پێشكەوتوو كرد ، ئەم ناوە گەورەیە بۆ كوردستان ناسنامەی كوردستانیبوونێكی تازە لە جیهاندا بە بەری هەر تاكێكی كورددا دەكات، ئەم كوردستانیبوونە سەرچاوەیەكی هێزی پێشمەرگەی كوردستان و رێبەرایەتییەكی خۆراگر و ژیرانەیە كە ئەویش سەرۆك مسعود بارزانییە ، بۆیە، ئەم پێگەیەی كوردستان و ئەم قارەمانیەتییەی پێشمەرگە، جیهان خۆی داوامان لێدەكات نێوماڵی خۆمان تەبا بكەین و رابردوومان ببێتە وانەیەكی بەهێز بۆ ئەمڕۆی پارێزگاریكردن و داكۆكیكردن لەو دەستكەوتانەی كە بە دڵوپ دڵۆپ خوێنی شەهیدان بەدیهاتوون .\nلە شۆڕشی ئەیلولدا هەموو جیهان دەیگوت: بارزانی مستەفا كوردی بە جیهان ناساند، بەڵام لە سەردەمی ئێستا و لە ژێر سایەی سەرۆكایەتی مسعود بارزانی، پێشمەرگە كۆمەڵگەی نێودەوڵەتیی پێشمەرگە و سەرۆكە فیداكارەكەی كردۆتە شوناسی كوردو كوردستان ، هەموو جیهانیش شانازی بە كوردستان و بە كوردستانیبوونەوە دەكات.\nپێشمەرگەبوون لەگەڵ رۆح وخوێنی سەرۆك بارزانی ئاوێتەیە و هەردەم لە بۆنە جیاوازەكاندا ، پێشمەرگە بە پیرۆزترین ئەرك و خزمەت و ئازیزترین كەس دەزانێ ، بەتایبەت لە ماوەی چوار ساڵی رابردوو، پەڵاماردانی كوردستان لەلایەن داعشی تیرۆریستەوە ، پێشمەرگە تا كەهێزی زەمینی جیهانی بوو كە لە جیاتی هەموو دونیا بەچەكێكی سادە و باوەرێكی بەهێزەوە توانیی ئووستوورەی داعش تەفروتونا بكات و تێكبشكێنێت و جەنابی سەرۆك بارزانیی بە شێوەیەكی ڕاستەوخۆ و لە نێو سەنگەرەكانی پێشەوە رێبەرایەتیی ئەو جەنگە جیهانییەی دەكرد ، بۆیە، ئەو گیانفیدایی و خۆراگرییەی پێشمەرگە و سەرۆك بارزانیی بوو كە پارێزگاریی لە شكۆ ،خاك و ئاڵا و نیشتیمانی كوردستان كرد و هیچ كات چۆكی بۆ دوژمنان و ناحەزانی كورد وكوردستان دانەنا و توانیی نەك بەرگری لە هەموو پێكهاتە ئایینی و ئایینزاكان بكات ، بەڵكو سنوورەكانی دەربازكرد و هەموو زڵهێزان و دوونیایی هێنایە سەر هێڵ و بوونە هاوپەیمانی لەگەڵ هەرێمی كوردستان و هێزی پێشمەرگەی كوردستان بۆ جەنگی داعش ، ئەو خۆراگری و گیانبەخشییە پێشمەرگە لە ژێر رێبەرایەتیی بارزانی و بە سادەترین چەك و كەلوپەلی سەربازی بەڵام ورەیەكی پۆلایین زیاتر شوناسی كورد وكوردستانی بە دوونیا ناساند .\nهەڵبەتە ئەو سەركەوتنە گەورەیەی هێزی پێشمەرگەی كوردستان و كە شانازییەكی گەورەی نەتەوەیی بوو بۆ كورد ، بەرانبەرەكەی كە سوپای پر چەكی عێراق و حكومرٍانە تاكڕەو و خۆ بەزڵزانەكەی نەیانتوانیی بەرگەی بگرن بۆ هەر لەگەڵ تەواو بوونی شەڕی تیرۆر و تێكشكاندنیان ، ئەوا بە سوپایەكی گەورەی میلیشایی و سەربازە شكستخواردووەكانیان و چەك وتانكی ئابرامز و جۆری تر ئەمەریكی و ناتۆ بە مەرامی شكاندنی شكۆ وئیرادەی گەلی كورد و هێزی پێشمەرگەی كوردستان پەڵاماریی كوردستانیان دا .\nبەڵام ئەمجارەشیان هێزی پێشمەرگەی كوردستان وەك هەمیشە بە هەموو تیرۆریست و میلیشا و ئەوانەی چاویان بە سەركەوتن و دەستكەوتەكان كورد وكوردستان هەڵنایەت چۆكیان بە دوژمنان دانا و پاشەكشێەكی گەورەیان پێنكردن.\nپێوستە هێزی پێشمەرگەی كوردستان لە رووی تەكنۆلۆژیا و چەكی پێشكەوتوو و مەشقەوە زیاتر گرنگیان پێبدرێت و لە هەمان كاتیشدا ، نێو ماڵی كورد تەباتر و یەكهەڵوێستر و بەهێزتر بكرێت ، بۆ رووبەرووبوونەوەی رووداو و پێشهاتە نوێیەكان ناوچەكەو عێراق زیاتر ئامادە بكەین بە تایبەت لە سنووری ناوچە كوردستانییەكانی دەرەوەی ئیدارەی هەرێمی كوردستان كە لە ماوەی رابردوو بە هۆی بۆشایی ئەمنیی و جموجۆڵی میلیشا و تیرۆریستانی داعش چەندین جار پەڵاماری هێزەكانی پێشمەرگە و مووشەكبارانی هەولێری پایتەختی كوردستانیان كردووە ، بەتایبەت كە لە ماوەی رابردوو دا، دەسەڵاتدارانی عێراق خۆیان لە جێبەجێكردنی ماددەی 140ی تایبەت بە ئاسایی كردنەوەی رەوشی ناڵەباری كەركووك تا شەنگال دزییووەتەوە و پێوستە هەنگاوە سیاسی و دیپلۆماسیەكان چڕتر بكرێنەوە بۆ گەڕانەوەی ئیدارەی كوردی بۆ ئەو ناوچە كوردستانییانە ، چونكە بەڵایی خەباتی دەیان ساڵەید دوێنی و ئەمرٍۆ پێشمەرگە و بارزانی لە پێناو رزگاری خاك و شكۆی گەلەكەی بووە و خاكی كوردستان یەك پارچەیە و هیچ پیلانگێری و گروپ و میلیشایی تیرۆریستی و حكومەت و زڵهێزێك ناتوانێت لە یەكتری جیابكاتەوە ورێگە بە دوژمن بدرێت ئارامی وەڵات تێكبدات ، ئەمە ستراتیژیی نەگۆری پێشمەرگە و سەرۆك بارزانییە ..


ماوەی دوورکەوتنەوەی گۆمێز ئاشکرا کرا و سۆنیش بەهۆی تێکچوونی باری دەروونی لە یاریکردن دادەبڕێت\nتۆتێنهام داوا دەکات کارتە سوورەکەی سۆن هیونگ مین بسڕێتەوە\nماوەی دوورکەوتنەوەی ئاندرێ گۆمێز لە یاریکردن ئاشکراکراوە و سۆن هیونگ مینیش بەهۆی تێکچوونی دۆخی دەروونی لە یاریکردن دادەبڕێت.\nیانەی ئێڤەرتۆنی ئینگلیزی رایگەیاندووە، نەشتەرگەرییەکی سەرکەوتوو بۆ پێی راستی ئاندرێ گۆمێز ئەنجامدرا، کە لە یاریی بەرامبەر تۆتێنهام هۆتسپێرس ئەو ناوەڕاستکارە پۆرتوگاڵییە تووشی پێکانێکی ترسناک بوو، پێی راستی بە سەختی شکا، کریستیانۆ رۆناڵدۆ لە هەژماری فەرمی خۆی لە ئیسنتاگرام پەیامێکی ئاسراتەی گۆمێزی هاونیشتیمانی کردووە و هیوای سەلامەتی و زوو گەڕانەوەی بۆ خواستووە.\nپێشبینی دەکرێت ئاندرێ گۆمێز لە شەش مانگ تاکو سالێک لە یاریکردن داببڕێت، سۆن هیونگ مینیش بەهۆی تێکچوونی باری دەروونی لەوانەیە سبەی چوارشەممە لە یاریی بەرامبەر سرڤینا زڤێزدا یاریی نەکات، کە بەرپرسانی یانە لەندەنییەکە پزیشکێکی دەروونیشیان راسپاردووە بۆ ئەوەی چارەسەری سۆن بکات، چونکە ئەو یاریزانە کە لە کاتی پێکانەکە زۆر بە قووڵی دەستی بە گریان کرد، بە دۆخێکی دەروونی زۆر خراپدا تێدەپەڕێت و دیمەنی پێکانەکەی گۆمێز کاریگەریی خراپی بەسەر ئەو یاریزانەی تۆتێنهام بەجێهێشتووە.\nیانەی تۆتێنهامیش بڕیاری داوە تانە لە کارتە سوورەکەی سۆن هیونگ مین بدات، چونکە ئەو یاریزانە کۆرییە هۆکاری سەرەکی پێکانە ترسناکەکەی گۆمێزی 26 ساڵان نەبوو، بۆیە یانەی تۆتێنهام داوا دەکەن کارتە سوورەکەی سۆن بسڕێتەوە.


چالاکیەکانى ڕەفسنجانى لە تۆڕە کۆمەڵاتیەکان ڕاگیرا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران چالاکیەکانى ڕەفسنجانى لە تۆڕە کۆمەڵاتیەکان ڕاگیرا\nچالاکیەکانى ڕەفسنجانى لە تۆڕە کۆمەڵاتیەکان ڕاگیرا\nبە دواى ئەوەى هەفتەى ڕابردوو لە پەیجى ئینستاگرامى ڕەفسنجانى دا ڕستەىەک لە ژێر ناوى دونیاى سبەى دونیاى دیالۆگە نەک دونیاى موشەک بڵاو بوە بوە هۆى کاردانەوەى ڕێبەرى ئێران هەموو چالاکیەکانى تۆڕە کۆمەڵایەتیەکانى وەستاند.\nڕێبەرى ئێران لە دیدارێکدا لە گەڵ “مداحان” بە یت بێژانى پرسەى ئیمامانى شیعە ئەنجامى دابوو وتبوى ئەگەر ئەو وشانە بە هوشیارى بڵاو کرابێتەوە ئەوە خیانەتە بە وڵات. جارێکى تر جەختى لە سەر گرنگی بەهێز کردنى هێزى موشەکى ئێران کردبوە.\nیەکێک لە ڕاوێژکارانى ڕەفسنجانى ڕایگەیاند ئەو رستەیە بە بێ زانیارى ڕەفسنجانى بڵاو کراونەتەوە باس لە بۆچونى بەرپرسی تۆرە کۆمەڵاتیەکانى رەفسنجانى دەکات و هەر بەو مەبەستەش لە کار لابراوە تا دانانى کەسێکى تر هەموو تۆرە کۆمەلاتیەکانى هاشمى ڕەفسنجانى دادەخرین.\nدواى ڕەخنەگرتنى ڕێبەرى ئێران خامنەى لە ڕەفسنجانى بە هۆى ئەو وتانە ٢٠٥ نوینەرى مەجلیسی ئێران لە ڕێگەی نامەیەکەوە بە توندى ئیدانەى ڕەفسنجانیان کرد بە هۆى بڵاو کردنەوەى ئەو ڕستەیە .\nبابەتی پێشووکاک خالید عەزیزی دەیتوانی بە لێدوانێک کێشەکە ئاسانتر چارەسەر بکات و بەو ئاقارە نەڕوات\nبابەتی دواترپەیامی دەنگیی کارناسی لوبنانی زیندانی لە ئێران: تکایە ڕزگارم بکەن


دۆخی ئابوری ئێران لاوازه ته‌نانه‌ت به‌ر له‌وه‌ی گه‌مارۆكانی نوێی ئه‌مریكا ده‌ست پێبكه‌ن. نووسینی: پاتریك كڵاوسون به‌رێوه‌به‌ری  ئینیستیتۆی لێكۆلینه‌وه‌ی واشنگتۆن\nوەرگێرانی: محه‌ممه‌د خادمیانی\nقه‌یرانی نوێی ئابوری ئێران به هۆی گه‌مارۆكانی تازه‌ی (ئه‌مریكا) گه‌وره‌تر ده‌بێته‌وه و سیاسیه‌تی خراپی ئابوری تاران گرفته‌كان قوڵتر ده‌كه‌نه‌وه.\nدۆخی ئابوری ئێران له‌و په‌ری لاوازی دایه و ده‌سپێكرنه‌وه‌ی گه‌مارۆكانی نوێی ئه‌مریكا ده‌بێته هۆی ده‌سپێكی دارمانی زیاتر. له سه‌رتای به‌هاری ئه‌وساڵ را ئێران به‌روه قه‌یرانێكی نوێی ئابوری ده‌چێت و سیاسه‌تی حكومه‌تی ئێران بارودۆخه‌كه به‌روه خرابتر ده‌بات. ژیان له ئێران زه‌حمه‌ت تر ده‌بێت به‌ڵام گه‌وره‌ترین پرسیار ئه‌وه‌یه ئایا كۆماری ئیسڵامی له‌وباوه‌ره دایه كه ئه‌و ئابووریه شێواوه‌ی ده‌توانێت تا رویشتنی ئیداره‌ی ترامپ خۆبگرێت\nهه‌ڵئاوسانی دراو (ته‌وه‌روم)، هه‌لی كار و سه‌رمایه‌گوزاری\nماره‌كان به‌ڵگه‌یه‌كن كه گوزاشت له خرابترین باروخ ده‌ده‌ن. ناوه‌ندی لێكۆلینه‌وه‌ی مه‌جلیسی ئێران دابه‌زینیداهاتی به‌رهه‌می خۆماڵی (جی دی پی) له ساڵی ٢٠١٨ دا ٠.٨ له‌سه‌دا و له ساڵی ٢٠١٩ دا ٢.٥ له‌سه‌دا به‌راورد ده‌كات. له كاتێكدا پێشبێنی سندوقی دراوی نێونه‌ته‌وه‌یی ، به‌تایبه‌ت له به‌راورد له‌گه‌ڵ مانگی مارس، ئه‌ویه كه داهاتی به‌رهه‌می خۆماڵی ئێران ساڵانه له سه‌دا  ٤.٠ ، ده‌بێته هۆی نیگه‌رانی؛ له مانگی ئۆكتوبردابه‌زینی ١.٥ له‌سه‌دا بیندرا و تا كۆتایی ساڵ ٣.٦ له‌سه‌دا پێشینی ده‌كرێت. به پێی ئه‌و ئاڵوگۆرانه‌ی هاتونه پێش، سندوقی دراوی نێونه‌ته‌وه‌یی له نوێترین به‌راوردی ئابوری نێونه‌ته‌وه‌یی ده‌بێ باسی ئه‌وه‌ی كرد كه به هۆی دوباره گه‌راندنه‌وه‌ی گه‌ومارۆكانی ئه‌مریكا، ئابوری ئێران بۆ ساڵی ٢٠١٨-٢٠١٩زۆر دابه‌زیوه.\nبه پێی دو خشته‌ی نرخی كریار له ئێران، ئه‌وه ته‌نیا ده‌سپێكی گرفته‌كانه. ناوه‌ندی ئاماری ئێران رایگه‌یاند كه راده‌ی گرانی له مانگی سیپتامبر رێژه‌ی ٥.٦ له‌سه‌دا بووه و ئه‌گه‌ر به مانگانه‌دا دابه‌ش بكرێت رێژه‌ی له‌سه‌دا ٨٨ی به خۆوه ده‌گرێت. هه‌ر به‌و شێوه‌یه بانكی ناوه‌ندی ئێران راده‌ی گرانی له‌و مانگه دا رێژه‌ی ٦.١ له‌سه‌دا دیاری كردوه و ئه‌وه یانی رێژه‌ی ساڵانه‌ی ١٠٣ له‌سه‌دا تا ئه‌و دۆخه ئابوریه وابێ دروای نیشتمانی ئێران له به‌رمبه‌ر دراوی بیانی به‌تایبه‌ت دولاردا هه‌روا له دابه‌زیندا ده‌بێت.\nله مانگی سیپتامبر، زه‌خت و گوشارێكی زۆر خرایه سه‌ر ده‌ڵالانی بازار و هه‌ر به‌و هۆیه‌ش نرخی دولار دابه‌زی و بازار برێك ئارام بۆوه، هه‌رچه‌ند دیسان سێ به‌رابه‌ری نرخی پێش نه‌ورۆز و ساڵه‌ی نۆێ ئێرانه. دوابه‌دوای گیرانی به‌شێكی به‌رچاو له ده‌ڵاڵه‌كان بازاری تاران و دانی سزای له سێداره‌دان بۆ دو كه‌سی سه‌ركه‌ی كه ده‌ستی باڵایان له دابه‌شكردنی زێر و دراوی بیانی هه‌بوو، چاه‌وه‌روان ده‌كرا نرخی دراوه بیانیه‌كان بۆ ماوه‌یه‌ك سه‌قامگیر بێت. به‌ڵام بناغه‌ی ئابوری ئێران نیشانی دا ناتوانێ ساقامگیر بێت و دوباره دراوی نیشتمانی داده‌به‌زی و هه‌ڵئاو‌سان وه‌ك هه‌میشه ده‌بێته به‌رزكردنه‌وه‌ی نرخی خۆماڵی. ده‌وڵه‌تی ئێران له جیاتی چاره‌سه‌ری سه‌ركی گرفته‌كانی ئابوری، ته‌نیا بۆ راگرتنی نرخی دراوی نیشتمانی(ریال) سه‌رچاوه و سامانی زۆری به فیرۆ دا.\nنرخی نیشتمانی دۆزینه‌وه‌ی هه‌لی كار تاكو ئێستا نه‌گیشتۆته راده‌یه‌ك بتوانێت رێژه‌ی هه‌ڵئاوسانی دراو یا ته‌وه‌روم كه‌مكاته‌وه. ئه‌و گرفته له ئاست خوێندكارانی باڵا له‌وپه‌ری خراپی دایه. به پێی هێندك سه‌رچاوه، یه‌ك له سێی كوران و نیوه‌ی كچانی ژێر ٣٠ ساڵ كه خاوه‌نی بروانامه‌ی كالێجن (دانشكه‌ده)، بیكارن. به پێی راپۆرتی رێكخراوی به‌رێوبه‌رایه‌تی و پلاندانان له سه‌دا ٤٤ی بیكارانی ئێران خاوه‌نی بروانامه‌ی كالێجن. هه‌روه‌ها، وه‌زیری په‌روه‌ده‌ی ئێران رایگه‌یاند كه ساڵانه ٢٠،٠٠٠ خوێندار له به‌شی دوكتورا وه‌رده‌گیرێن به‌ڵام ته‌نیا ٤٠٠٠ تا ٥٠٠٠ كه‌س له‌وانه شانسی هه‌لی دۆزینه‌وه‌ی كاریان ده‌بێت. هه‌ر له‌و بواره‌دا گۆڤاری (دنیای اقتصاد) له راپۆرتێكدا باسی راپرسێك ده‌كات كه له نێوه‌ی مانگی ئۆكتۆبردا، له لایان ژوری بازه‌رگانی تاران راگه‌یاندراوه و ته‌یدا هاتووه كه له سه‌دا ٧٦ی كرێكاران له كه‌رته‌كانی پیشه سازی و كانزا و كشتوكاڵ ( وادیاره كه‌رتی تایبه‌تن) كاره‌كانیان له ده‌ستداوه و ئه‌و دۆخه له داهاتودا به‌ره خراب تر ده‌چێت.\nسه‌ره‌تای ساڵی نوێ، ترسی خه‌ڵك له هه‌ڵكشانی زیاتری هه‌ڵئاوسانی دراو(تورم) و باوه‌ری نیسبی به بانكه‌كان بوو به هۆی به‌رز بوونه‌وه‌ی بورسی تاران، به‌ڵام دوای چه‌ند مانگ به‌رز بونه‌وه‌ی دولار و دراوه بیانیه‌كانی دیكه، دابه‌زینی بورسی تارانیشی لێكه‌وته‌وه. ئێستا ئێرانیه‌كان ته‌نیا له‌و به‌شانه‌دا كه نرخی دراوه‌كانیان وه‌ك خۆی ده‌پارێزرێت، سه‌رمایه‌گوزاری ده‌كه‌ن. بۆنمو‌نه، ماشێنی پراید كه له ئێران دروست ده‌كرێت و بۆ نزم كوالیتی و چۆنیه‌تی به نێوبانگه، ته‌نیا له مانگی ئاگۆست هه‌ر هه‌موی پێش فرۆش كرا، هه‌رچه‌ند نرخه‌كه‌ی له سه‌دا په‌نجا، گرانتر ببوو. له به‌رمبه‌ردا، به هۆی ناساقمگیری دۆزی ئابوری، بازاری كرین و فروشتنی خانوو زۆرترین دابه‌زینی به‌خۆوه بینیوه.\nبه هۆی بریاره ئابوریه‌كانی تاران، داهاتوی ئێران به‌روه تاریكی و ناروونی ده‌چێت. به پێی ریپۆرتی هه‌واڵنێری (فرارو) رێكه‌وتی ١٥ی ئۆكتۆبر زیاتر له ٣٠ ئابوریناس سه‌باره‌ت به سیاسه‌تی ئابوری ده‌وڵه‌ت ده‌گه‌ل حه‌سه‌ن روحانی، سه‌رۆك كۆماری ئێران بۆ٢كاتژمێرونیو كۆبونه‌وه وله بریاره سیاسیه‌كانی ئابوری وڵات و رێگه چاره كورتخایه‌نه‌كان و ناشاره‌زابونی تیمی ئابوری ده‌وڵه‌ت ، ره‌خنه‌یان گرت. هه‌روه‌ها باسی گرانبونی له سه‌دا ١٤٥ی ته‌ماته و له سه‌دا ١٢ی یاره‌ماسی كرا كه ده‌وڵه‌ت ده‌یتوانی له هه‌نارده‌كردنی له‌راده‌به‌ده‌ریان رێگری بكات تا له درێژخایه‌ن دا جوتیاران زه‌ره‌رمه‌ند نه‌بن.\nئابورناسان نیگه‌رانی خۆیان بۆ زیاد بوونی نرخی به‌شێكی به‌رچاو له كه‌ل و په‌ل و پێداویستی سه‌ركه‌ی خه‌ڵك كرد. بۆ نمونه، له كاتێكدایه كه له بازاری ئازاد دا نرخی ریال له سه‌دا ٧٥ دابه‌زیوه، به‌ڵام له مانگی پێنجی ساڵی ٢٠١٥وه نرخی به‌نزین هه‌ر وه‌ك خۆی ماوه‌ته‌وه. له مانگی ئاگۆستی ئه‌وسالدا رێژه‌ی به‌كارهێنانی به‌نزین ١٠٠ میلیۆن لیتر به‌راوه‌رد كراوه و رێك نێزیك به ٢٥ میلیۆن لیتر زیاتر له ساڵی پیشوو. ئه‌وه به‌و مانایه نیه كه ئێرانیه‌كان سه‌فه‌ری زیاتریان كردوه به‌ڵكو نرخی به‌نزین یه‌كجار زۆر هه‌رزانه. نرخی ده‌وڵه‌تی هه‌ر لیتری به‌نزین ١٠،٠٠ ریاله كه‌به دولاری ئه‌مریكایی ده‌كاته ٢٤ سێنت بۆ هه‌ر لیتره‌ی یا ٧ سێنت له بازاری ئازاد- له به‌رامبه‌ردا له توركیه ١ دولار و ٢٠ سێنته، له ئه‌فغانستان ٧٣ سێنته، له پاكستان ٦٥ سێنته و له عیراق ٦٣ سێنته. هه‌مو ساڵێك لانیكه‌م ٢٠ میلیۆن لیتر به‌نزین بۆ ده‌ره‌وه قاچاغ ده‌كرێت و ئێران ناچاره ئه‌و رێژه‌یه دوباره هاورده باكاته‌وه چون كێڵگه‌كانی ئێران ته‌نیا ده‌توانێت به پێی پێداویستی ناوخۆیی به‌رهه‌م بێنێت.\nسیاسه‌تی گرینگی رێژه‌ی نرخی گۆرینه‌وه‌ی دراوه یه‌كێك له‌و بابه‌ته گرینگانه‌یه كه ده‌بێته هۆی به فیرۆدانی سامانی  گشتی و ده‌وڵه‌مه‌ندكردنی زیاتری بژارده گه‌نده‌ڵه‌كانی ده‌سه‌ڵاتدار. خرابترین به‌شی ئه‌و سیاسه‌ته له كه‌رتی دراو و بانك دایه. بانكی ناوه‌ندی ئێران به‌رده‌وام پوڵی نه‌غد ره‌وانه‌ی بازاری ئابوری ئێران ده‌كات؛ له كۆتایی مانگی ئاگۆست قه‌رزی بانكی ناوه‌ندی به ده‌وڵه‌ت و شیركه‌ته تایبه‌تیه‌كان له سه‌دا ٣٥ زیادی كردوه و كه ده‌كاته ١.٤٨كادریلیۆن ریال. ئه‌و پاره‌یه دراوه‌ته ده‌وڵه‌ت و ئه‌وشیركه‌ت یا شه‌ریكانه‌ی  سه‌ر به ده‌وڵه‌تن و وه‌رشكه‌ست بوون تا بتوانن پوڵی كارمه‌ند و كارگه‌ره‌كانیان بده‌ن و به‌و شێوه‌یه رێگری له خۆپێشاندانی جه‌ماوه‌ری بكه‌ن. تاكوو ئه‌ورۆ زۆر به‌كه‌می بۆ چاره‌سه‌ر بنچێنه‌یی بۆ قه‌یرانی قه‌رز و ده‌ستاوده‌ست كردنی پوڵی نه‌غد له سیستمی بانكی ئێران كار كراوه.\nراستیه‌كه ئه‌وه‌یه كه به‌شێك له‌و كێشه ده‌گه‌رێته‌وه بۆ ئه‌وه‌ی كه هێزێكی نیزامی و به ده‌سه‌ڵاتی وه‌ك سپای پاسداران كاری ئابوری و دارای ده‌كات و روحانی له ئاستیاندا بی ده‌سه‌ڵاته. به پێی وته‌ی سازمانی ژینگه‌پارێزی ئێران كه له ژیر ده‌سه‌ڵاتی عیسی كه‌لانته‌ری وه‌زیری كشت و كاڵ دایه، ناوبراو له ژێر زه‌خت و زۆری نیزامیه‌كان ناچار كراوه زۆر پرۆژه‌ی بێسود په‌سه‌ند بكات. درو‌ست كردنی له‌را‌ده به‌ده‌ری به‌نداو بۆته هۆی گۆرینی رێگه‌ی ئاو و روباره‌كان و له ناوبردنی پرۆژه كشت و كالیه‌كان و به‌گشتی بۆته هۆی سه‌ركی ترین كێشه‌ی ژینگه‌ی ئێران. سپای پاسدارنی ئێران له ٣٠ ساڵی رابردو دا تاكو ئه‌مرۆ ٦٠٠ به‌نداوی دروست كردوه، ئه‌وه له كاتێكدایه كه رژیمی پێشوی ئێران له ٢٠ ساڵی كۆتاییدا ته‌نیا ١٤ به‌نداوی دروست كرد. ژینگه پارێزان خوازیاری وه‌ستاندی ئه‌و وێرانكاریانه‌ن و هه‌ربۆیه سپای پاسداران به‌شێكی به‌رچاوه‌ی له ژینگه‌پارێزان ده‌سبه‌سه‌ركردوه.\nوادیاره ئێران ناتوانێت راستیه‌كان ببێنێت\nره‌نگه كۆماری ئێسلامی به هه‌ڵه وابیر بكاته‌وه كه مه‌ودای ئه‌و گۆشاره نوێیانی ئه‌مریكا كورتخایه‌ن بن و ئه‌و به‌ربه‌ستانه دوای رویشتنی ترامپ له كۆشكی سپی كۆتایان دێت. به‌ڵام واشینگتۆن گه‌مارۆكان له ژێرناوی به‌رنگاری له تیرۆریسم ده‌گه‌رێنێته‌وه و بۆیه ته‌نانه‌ت ئه‌گه‌ر ئاڵوگۆری سیاسیش له ئه‌مریكا بێته ئاراوه، هه‌ڵوه‌شاندنه‌وه‌ی گه‌مارۆكان ئاسان نابێت.\nیه‌كه‌م هه‌نگاوی سه‌ره‌كی بریاری ١٣٢٢٤ بوو كه له ١٦ی مانگی ئۆكتوبر له ژێر ناوی (دیاری كردنی تایبه‌تی تیرۆریسته‌كانی جیهان) (ئێس دی جی تی) به مه‌به‌ستی بنبڕكردنی پشتیوانی ماڵی بۆ تیرۆریسته‌كان و پشتیوانانی تیرۆ‌ریسم، دیاری كرا. بانكی میله‌ت وه‌ك گه‌وره‌ترین بانكی دوڵه‌تی له ئێران كه پیش به‌رجام له ژێر ناوی به‌رنگاری ده‌گه‌ل پشتیوانی له په‌ره‌ساندنی چه‌كی ناوكی خسترابو لیستی گه‌مارۆكان و دوای رێكه‌تنی ناوه‌كی ناوی سڕدرایه‌وه، ئه‌وجار به پێی ئه‌و بریاره نوێیه دوباره ناوی خسترایه‌وه لیسته‌كه. ئه‌مجار ئه‌و لیسته به‌شێكی به‌رچاوی له‌و ئه‌كته‌ره گرینگه‌كانی ئابوری زیاد كرد كه تا ئێستا ناویان نه‌هاتبوو. وه‌زاره‌تی خه‌زانه‌داری ئه‌مریكا ناوی هێندێك ناوه‌ندی خستنه ناو لیستی گه‌مارۆكان كه له مێژوی ده‌وڵه‌تی ئه‌مریكا نه‌بیندراوه. (بنیاد تعاون بسیج ) وه‌ك شه‌بكه‌یه‌كی به‌رفراونی دارایی و سه‌رجه‌م له‌ق و شه‌ریكه و بانكه په‌یوه‌ندیداركانی خسترانه لیسته‌كه‌وه.\nشیرکه‌ته‌كانی(تراکتورسازی ایران)،( صنایع فولاد مبارکه أصفهان)، ( مهراقتصاد نوین) كه‌وتنه ناوی لیستی تازه‌وه. هه‌روه‌ها موئه‌سه‌سات و شه‌ریكه و بانكی وه‌ك (بانک پارسیان)، (شرکت سرمایه‌گذاری مهر اقتصاد ایرانیان)، (شرکت سرمایه‌گذاری تدبیرگران آتیه)،(شرکت رویال ساحل نگین)، (گروه مالی مهر اقتصاد)، (شرکت مهندسی تکناتو)، (شرکت سرمایه‌گذاری تکتار)، (شرکت تراکتورسازی ایران)، (شرکت توسعه معادن زینک ایران) و(شرکت تولید زینک بندرعباس) ناویان زیاد كرا.\nده‌وڵه‌تی پێشوی ئه‌مریكا ته‌نیا به تاوانی پشتیوانی له په‌ره‌ساندنی چه‌كی ناوه‌كی به‌شێكی زۆری له‌و ناوه‌ند و بانك و شه‌ریكه‌ی ئێرانی خستبوو ناوی لیستی گه‌مارۆكان تا بتوانێت دوای رێكه‌وتن ناوه‌كانیان بسرێته‌وه. ده‌وڵه‌تی ترامپ له ١٦ی ئۆكتوبر ناوه‌نده‌كانی دارایی ئێرانی نه‌ك هه‌ربۆ پشتگیری له په‌ره‌ساندنی چه‌كی ناوه‌كی به‌ڵكوو بۆ پشگیری و په‌ره‌ساندنی تیرۆریسم خستۆته ناو لیستی گه‌مارۆكان.\nله كاتێكدا وڵاتانی ئوروپایی جیاوازی زۆری بیرورایان له‌سه‌ر تاوانباركردنی ئێران به په‌ره‌ساندنی چه‌كی ناوه‌كی  ده‌گه‌ڵ ئێداره‌ی ترامپ هه‌یه، به‌ڵام ده‌وله‌تی ترامپ به زۆر به‌ڵگه‌ی باوه‌رپێكراو و به‌ئاسانی ده‌توانێت به ئۆروپایه‌كان بسه‌لمێنن كه ئێران پشتیوانی تیروریمسه. ئه‌وه روون و ئاشكرایه كه ئێران نه‌ك هه‌ر له رۆژهه‌ڵاتی ناوه‌راست به‌ڵكو له ئوروپا و جیهاندا پشتیوانێ به‌رده‌وامی تیروریسمه. تاكو ئه‌و كاته‌ی ئێرانیه‌كان بگه‌نه ئه‌و باوه‌ره‌تا گه‌یشتن به رێكه‌ونێكی به‌رفراونتر كه هه‌ردوك به‌شی چه‌كی ناوه‌كی و چه‌كی بالستیك بگریێته‌وه، گه‌مارۆكان له‌سه‌ر جێی خۆیان ده‌مێنه‌وه، دۆخه‌كه هه‌روا مه‌ترسیدار ده‌بێت.\nزۆركه س له‌وباوه‌ردایه كه گه‌مارۆكان خه‌ڵكی مام ناوه‌ند زیاتر ده‌گرێته‌وه تا ده‌سه‌ڵاتدارنی ئێران. به‌ڵام ئه‌و گه‌مارۆیانه ده‌توانێ هه‌لێكی باش بێت بۆ واشینگتۆن كه باسی گه‌ندڵی و دزی ده‌سه‌ڵاتدارانی ئێران و ژیانی شاهانه منداڵكانیان كه به (اقازاده) ناسروان، بكات. لوكس گرام ناوێكی تایبه‌تی توره كۆمه‌ڵایه‌تیه‌كانه كه گوزارشت له ژیانی تایبه‌تی منداڵانی ده‌سه‌ڵاتدرانی ئێران و هاورێ ده‌وڵه‌منده‌كانیان ده‌كات و ماڵپه‌رێكی تایبه‌تیان به نێوی منداڵه ده‌وڵه‌منده‌كانی تاران هه‌یه. سه‌رۆك كۆماری پێشوی ئێران مه‌حمود ئه‌حمه‌دینژاد به حه‌ق له تویتێكدا داوای كه دونالد ترامپ كرد كه لیست و حیسابی بانكی بنه‌ماڵه و خزمی ده‌سه‌ڵاتدارنی ئێران كه له ئه‌مریكا گرین كارتیان هه‌یه بڵاوكاته‌وه.\nئه‌گه‌ر چی هێندێك له‌وباوه‌ره دان كه خه‌ڵكی ئێران زۆر متمانه به ئێداره‌ی ترامپ ناكات و ده‌توانێت ئه‌و كاره ئاكامی پێچه‌وانه‌ی لێبكه‌وێته‌وه له كاتێكدا له ناوخۆی ئێران زانیاری یه‌كجار زۆر سه‌باره‌ت به گه‌نده‌ڵی و دزی ده‌سه‌ڵاتدارنی وه‌ده‌ست ده‌كه‌وێ. تی ڤی ئێران كه له ژێر كۆنترۆڵی تو‌ندره‌وه‌كان دایه، به‌رده‌وام هه‌وڵی ئاشكرا كردنی گه‌نده‌لی جیابیرانی سیاسی ده‌دات و گه‌ندڵی و دزی خۆیان ده‌شارێته‌وه. باشترین شوێن بۆ دیتنه‌وه‌ی راستیه‌كان، ئینستگرامی مه‌لایێكی گه‌نجه كه زۆر به باشی، باسی ژیانی شاهانه‌ی مه‌لاكان و (اقازاده‌كان) ده‌كات.\nهه‌روه‌ها، رۆژی ١٨ی جوڵای ئه‌وساڵ، رۆژنامه‌ی ریفۆرمخوازی شه‌رق وتارێكی بڵاو كرده‌وه كه چۆن موئه‌سسه‌ی دارایی، سامن- الحوجه‌ج ٣٠ بیلیۆن پاره‌ی ٣ میلۆن كه‌س ون كردوه و چۆن قه‌رزی داوه به مشتریه به‌نێوبانگه‌كان و موچه‌ی خه‌یاڵی داوه به فه‌رمانبه‌ر و به‌رپرسانی حوكمی. له وڵامدا، ئه‌بولفه‌زلی میر عه‌لی، به‌رێبه‌ری گشتی شیركه‌ته‌كه شكایه‌تی له رۆژنامه‌كه كرد له كاتێك دا هه‌موو زانیاریه‌كه له مه‌حكه‌مه‌ی كراوه دا له لایان پارێزه‌ری گشتی (دادستان) بڵاوكرابۆوه. میر عه‌ڵی هه‌ر ئه‌و كه‌سه‌ی كه به چه‌ك هێرشی كردبوو سه‌ر رئیسی بانكی مه‌ركه‌زی ئێران، وێنه‌ێكی خۆی كه له لای پارێزه‌ری گشتی راوه‌ستاوه، بڵاوكردۆته‌وه.\nهاوكات ده‌گه‌ل گه‌مارۆ نوێكان، واشینگتۆن ده‌توانێ ئه‌و په‌روه‌نده ناسراوانه بۆ خه‌ڵی ئێران باس بكات تا بزان ده‌ه‌سه‌ڵاتدارانیان چۆن ئابوری وڵات به‌رێوه‌ده‌به‌ن.


وەک دیلێکی هەمیشەیی بەسەر شەقامەکاندا … ئیسماعیل سابیر – Dengekan\nbyDenegkan\tAugust 1, 2019\tGeneral, Literature\nبۆ گەڕیدەکەی دونیای ئێمە ” بەختیار عەلی ” پێشکەشە\nئەی “ئۆڤید”ی غەمبار وەک ڕاوچیەک ئەفسانەکانی ناو مێشکتمان بۆ ڕاوکە، بە قەرەجێک ئەم بەختەمان پێ بسپێرە و ئەم فنجانی تەنهاییەمان بە چاوە بچووکەکانت بۆ شرۆڤە کە. وەک دیلێکی ڕزگاربووی ناو خورافیاتەکان لەبەردەم سەرمایەدارەکان و جەللادەکانی سەدەی بیستویەکدا کەلەپچەی دەستەکانتمان وەک ڕووناکی شەقامەکان بۆ بدرەوشێنەوە. درەختەکان وەک تووشبووەکانی شەکرە لەبنا دەبڕدرێنەوە و دەرگا و پەنجەرەی بریقەدار لەناو ئێمەدا بۆ ئارامی هەناسەدان دەکرێتەوە. وەک مەیمونێک لەسەر دارە وشکەکان ئۆقرە ناگرین. لەو درەخت بۆ سەر ئەو درەخت وەک باڵندەیەک هەڵدەفڕین.\nوەک ژان ژاک ڕۆسۆیەکی تاوانبار بەزوویی ددان بە شکستی هەموو نەخشەکانت بنێ. دووبارەی کەوەو لە سەر دیواری هەموو باڵەخانەکاندا بینووسەوە؛ “بەداخەوە ئەم سەدەیە زۆر عەجول بوو، هی گەورەکردنی زیندەوەرەکانی ناو ئێمە نەبوو.”\nهانا ئارنێت دەیبینی؛ بوونمان وەک دۆزەخ دەکوڵا، سەفەرمان بە شووناس دەکرد و لەناو گواوی قەرەجەکاندا دەستبەسەردەکراین، لەجیات ژەمێک نانخواردن نیکۆتینیان بە ڕۆژە برسیەکانمان دەبەخشیەوە. زمانمان وەک ئازارێکی تەڕ لە تەوێڵەکاندا قووت دەدا و\nشەومان دەخزاندە لای هایدگەر و پەڕەی کتێەکان.\nلە دارستانەکانی بولگاریا لە “ئۆردیکا” زویر ببووین وەک “ئۆرفیۆس” جارێکی تر ئاوڕمان نەدایەوە، وەک ئەسپێکی بریندار چەمۆڵەی فەرامۆشی بەرمانکەوتبێت لە ئەڤین ڕامان دەکرد و لەناو تۆز و خۆڵی جەنگەڵەکان غارمان دەدا، ئازار وەک ترسێکی نەبڕاوە هەمیشە بەدوامانەوە وەک سەگی هار ڕاوی دەناین، شەو و ڕۆژەکان وەک” ئیبراهیم” ئاگریان تێبەردەداین و قامچیان لە ئایدیاکانمان دەدا.\nبەرازێکی ماندووی جەنگەڵکان بووین، لە شەودا مێشکمان بە بیرەوەری دەپرژا و تەقەڵەکانی دڵمان وەک حەیوانێکی هار بەڕووی یادگارییەکان دەینەڕاند، لەژێر ڕەونەقیەکانی مانگدا دڵشکامان بەفرمێسکی دایکە شەهیدەکان دەپێچایەوە. لەگەل” دانتی”دا ڕێمان دەکرد و دەڕۆیشتین بەناو شار و خەڵکی سەرگەردان.٭\nهوتافمان لەبەردم پەرلەمانەکان لێدەدا و فریوی شۆشگێڕەکانمان لەسەر ڕۆژنامەکان دەسڕیەوە، ئەفڵاتوونیزمەکانی شار گاڵتەیان بە سوبێکتمان دەکرد، بە کۆمەڵێک دروشمی هەرزەوە لە “کۆماری خودا”دا وەک سەگێکی بەستەزمان ڕاویان دەناین.\nخوامان لەبیرکردبوو، وەکو چۆن فروغیشمان لەبیرکردبوو، کەچی بەدەم وڕێنەوە وەک نەخۆشە سڕکراوەکان ناوتمان دەهێنا، وەک نیتچە لە سەحرای سەقەردا بنی پێیەکانمان گڕی دەگرت و بەدوای شوێنپێیەکانت وێڵ و سەرگەردان دەسووڕاینەوە. بووینە پشکۆی ئاگرێکی بچووک و لەناو دۆزەخی ڕۆژەکاندا تواینەوە.\nدوای تۆ ئازارمان نووسی و ناردمان بۆ نەخۆشخانەکان بووینە شەقاوەی چایخانەکان، شیعرمان دەنووسی وەک شاعیرە یاخیەکان جنێومان بە نووسەرە تڕۆهاتەکان دەدا.\nشێت و سەرگەردان مێشکمان پڕی تەقەمەنی کردبوو، وەک کۆگای سەربازەکان لە دەوروبەری شارەکاندا دەتەقینەوە، بە جەستەی قورسەوە بەسەر پلیکانەکان دەکەوتین و بۆ یادی پیاسەکان هەمیشە لە قاوشەکان و ئەودیوی شاشەی مۆبایلەکان دەنووزایەوە.\nلەناو ئەو هەموو بووکەڵە پڕ ڕەنگەدا غەریبی بێ مروەتیەکانی” سالۆمێ”مان دەکرد. لە پشت بازگە نوێیەکانی شار عەقڵمان فەرامۆش بوو، کات دەیخواردەوە، بە یەک دنیا یادگاری پڕ دڕکەوە دەهاتینەوە ناو ماشێنەکان. لە پەنای قەڵا و دیوارەکاندا کەس بەلایەوە پێکەنیاوی نەبوو یان کەس ئێمە نەدەبینی؛ کاتێک وەک شێتەکان عەقڵمان ژێرەوەی خۆی پیس دەکرد، بۆتۆ و یادی تۆ وەک مناڵێکی ونبوو دەگریاین و لەسەر زەوی چڵێسەکاندا دەڕشاینەوە…\nPrevious سەرمایەڕەمزیەکانی حوکمڕانان پوچ و ساختەیە … جیهاد موحەمەد\nNext گوێڕادێرە ئەی مارکسیست!! … مۆری بۆکچین-2- و: زاهیر باهیر\nڕانانی کتێب … “سێکس و شەرع و ژن لە مێژووی ئیسلامدا” و شارەزەردەواڵەی پرسیار\nبیرەوەریەکانی فەقێیەکی گوومڕا..13… شەماڵ بارەوانی\nفلاشباک..8.. ستیڤان شەمزینی\nAug 24, 2021\tClosed\n” پەساپۆرتی سەفەرێکی نامۆ ” … شه‌ونم زه‌ندی\nخوێندنه‌وه‌یه‌ك بۆ ڕۆمانی وێرانه‌پیاو … سه‌دیق سه‌عیدڕواندزی\nیەکینەکانی مردن … سامانی وەستا بەکر\nفەلسەفە و کۆرۆنا -2- ئازاد حەمە


عەللاوی دانوستان لەگەڵ كورد دەكات – تۆڕی میدیایی خەڵک\nسەرۆكی فراكسیۆنی (بیارق الخیر) لە پەرلەمانی عیراق، باس لەو پرسانە دەكات كە دێنە بەردەم حكومەتە چاوەڕوانكراوەكەی محەمەد تۆفیق عەللاوی، لەو ڕووەشەوە ئاماژە بە پرسی ماددەی 140 و پشكی هەرێمی كوردستان لە بودجە و مووچەی پێشمەرگە و نەوت غاز دەكات لەنێوان بەغدا و هەرێم.\nمحەمەد خالیدی، سەرۆكی فراكسیۆنی (بیارق الخیر) لە پەرلەمانی عیراق كە بە كەسێكی نزیك لە محەمەد تۆفیق عەللاوی سەرۆك وەزیرانی ڕاسپێردراو دادەنرێت، لە لێدوانێكی ڕۆژنامەوانیدال ڕایگەیاندووە”عەللاوی پەیوەندییەی زۆر باشی لەگەڵ برا كوردەكان هەیە لە هەرێمی كوردستان و ئامادەیە لەپێناو چارەسەركردنی تەنگژەكان كە تەنیا بە دیالۆگ چارەسەر دەكرێن، دانوستانیان لەگەڵدا بكات”.\nخالیدی پێشبینی كردووە، لە ئایندەدا كرانەوەیەكی زۆر باش لەنێوان بەغدا و هەولێردا بێتەئارا و هەرێمی كوردستان رۆڵی گەورەی لە حكومەتی داهاتوودا هەبێت.\nسەرۆكی فراكسیۆنی (بیارق الخیر)، سەردانی محەمەد تۆفیق عەللاوی سەرۆك وەزیرانی ڕاسپێردراوی بۆ هەرێمی كوردستان بە پێویست لەقەڵمدا كە بە وتەی ئەو”گرنگییەكی زۆری هەیە بۆ چارەسەركردنی كێشە هەڵپەسێردراوەكانی نێوان حكومەتی فیدراڵ و حكومەتی هەرێمی كوردستان”.\nپەرلەمانی عیراقحكومەتی عیراقعيراقمحەمەد تۆفیق عەللاویهەرێمی كوردستان


سوێند به‌و ڕه‌شه‌با و ئه‌و بایه‌ی که‌هه‌ورو هه‌ڵمی ئاو هه‌ڵده‌گرێت و په‌خشی ده‌کاته‌وه، یان ته‌پ و تۆز به‌رز ده‌کاته‌وه (که‌ڕۆڵی هه‌یه له‌باران بارایندا).\nئینجا به‌هه‌ڵگرانی باری قورس و گران (له‌هه‌ڵمی ئاو).\nهه‌روه‌ها به‌و هه‌ورانه‌ک ه‌به‌ئاسانی به‌ئاسماندا له‌شوێنێکوه ده‌گوێزرێته‌وه بۆ شوێنێکی تر، یاخود سوێند به‌و که‌شتیانه‌ی به‌ئاسانی به‌سه‌ر ئاودا دێن و ده‌چن.\nئینجا سوێند به‌و فریشتانه‌ی که‌کاروبار دابه‌ش ده‌که‌ن.\nبه‌ڕاستی ئه‌و به‌ڵێنانه‌ی پێتان دراوه‌ڕاسته‌و هه‌ر دێته دی.\nبێگومان ڕۆژی لێ پرسینه‌وه‌ش هه‌ر دێت و به‌ڕێوه‌یه.\nسوێند به‌ئاسمانی خاوه‌ن ڕێگه‌و ڕێک و پێک و ڕازاوه.\nبێگومان ئه‌ی خوانه‌ناسان ئێوه له‌گوفتارێکی بێ سه‌روبندان که‌دووره له‌ڕاستی و حه‌قیقه‌ته‌وه.\nئه‌و که‌سه‌ی له‌زانستی خوادا لادراو ه‌به‌هۆی تاوانیه‌وه له‌باوه‌ڕ هێنان لاده‌درێت.\nده‌ک به‌کوشتچن درۆزن و بوختانچیه‌کان....\nئه‌وانه‌ی که‌له‌گومڕای و تاریکیدا ڕۆچوون و پێوه‌ی سه‌رگه‌رمن.\nبه‌گاڵته و ته‌ڵفیسیه‌وه ده‌ڵێن یان ده‌پرسن: ڕۆژی قیامه‌ت که‌ی پێش دێت؟!\nئه‌و ڕۆژه که‌به‌رپا ده‌بێت به‌ئاگر ده‌برژێنرێن....\nپێیان ده‌وترێت: بچێژن ئه‌و به‌ڵایه‌ی که‌به‌سه‌ر خۆتان هێنا، ئه‌مه‌ئه‌و سزاو ئازاره‌یه که‌به‌گاڵته‌وه په‌له‌تان له‌پێشهاتنی ده‌کرد.\nبه‌ڕاستی پارێزکارانیش له‌باخه‌کان و کانیاوه‌کانی به‌هه‌شتدا ژیانی خۆش ده‌به‌نه‌سه‌ر.\nئه‌و شتانه‌ی که‌په‌روه‌ردگار بۆی ئاماده‌کردون پێیان ده‌به‌خشێت، ئه‌وانه‌یش به‌خۆشی و شادیه‌وه وه‌ریده‌گرن، به‌ڕاستی ئه‌وانه‌پێشتر و شادیه‌وه وه‌ریده‌گرن، به‌ڕاستی ئه‌وانه پێشتر له‌دنیاداچاکه‌کارو چاکه‌خواز بوون....\nله‌شه‌وگاردا زۆر که‌م ده‌خه‌وتن و ڕاده‌کشان (چونکه‌سه‌رگه‌رمی شه‌و نوێژ و ده‌ور کردنه‌وه‌ی قورئان و یادی خوا بوون)....\nله‌به‌ره‌به‌یانه‌کانیشدا داوای لێخۆشبوونیان له‌په‌روه‌ردگاریان ده‌کرد (تا لێیان ببورێت)...\nله‌ماڵ و سامانیشیاندا به‌شی هه‌ژارو نه‌داریان ته‌رخان کردبوو.\nبێگومان له‌سه‌ر گۆی زه‌ویدا به‌ڵگه و نیشانه‌ی زۆر هه‌یه (له‌سه‌ر ده‌سه‌ڵات و زانیاری خوا) بۆ که‌سانێک که‌به‌شوێن دڵنیاییدا ده‌گه‌ڕێن.\nهه‌روه‌ها له‌خودی خۆشتاندا (له‌هه‌موو خانه‌یه‌کی له‌شدا، له‌هه‌موو ئه‌ندامێکداو، له‌هه‌موو کۆئه‌ندامێکدا، له‌رۆح ونه‌فس و عه‌قڵدا... هتد به‌ڵگه‌ی بێ سنوور هه‌یه له‌سه‌ر زانایی و به‌توانایی و جوانکاری زاتی به‌دیهێنه‌ر) ئایا ئه‌وه‌بۆ بینایتان ناخه‌نه‌کار.\nسه‌رچاوه‌ی ڕزق و ڕۆزیتان له‌ئاسمانه‌وه‌یه (له‌خوا داوابکه‌ن) هه‌روه‌ها ئه‌وانیش که‌به‌ڵێنتان پێدراوه.\nسوێند به‌په‌روه‌ردگاری ئاسمان و زه‌وی، ئه‌و به‌ڵێنانه حه‌قیقه‌ت و ڕاسته‌قینه‌یه، هه‌روه‌ک چۆن ئێوه قسه‌ی ڕاست و دروست ده‌که‌ن.\nئه‌ی پێغه‌مبه‌ر (صلى الله عليه وسلم) ئایا هه‌واڵی میوانه به‌ڕێزه‌کانی ئیبراهیمت پێنه‌گه‌یشتووه؟\nکاتێک چوون بۆ سه‌ردانی و وتیان: سڵاو، ئه‌ویش وتی، سڵاو له‌ئێوه‌ش بێت، هه‌رچه‌نده‌ناتانناسم.\nئه‌وسا ئیتر خۆی دزیه‌وه چوو به‌هاوکاری خێزانی گوێره‌که‌یه‌کی قه‌ڵه‌وی (سه‌ری بڕی و سووریانکرده‌وه و) هێنای.\nبردی و لێی نزیک کردنه‌وه،، فه‌رمووی لێکردن که‌بینی ناخۆن، وتی: ئه‌وه‌نا فه‌رموون، ئه‌وه‌ناخۆن؟!\nئیبراهیم ترسێکی لێنیشت (چونکه‌وای زانی شتێکیان له‌ژێر سه‌ردایه) بۆیه خچرا وتیان: مه‌ترسه‌ئێمه فریشته‌یه، مژده‌شیان پێده‌به‌خشێت.\nخێزانه‌که‌ی قریوه‌یه‌کی کرد و ده‌نگی لێ به‌رز بۆوه و ده‌ستی به‌ئاسته‌م دا به‌روومه‌تی خۆیدا (وه‌کو داب و نـریتی ئافره‌تان له‌کاتی سه‌رسامیدا) وتی: پیریژنێکی نه‌زۆک، چۆن منداڵی ده‌بێت؟!\nفریشته‌کان وتیان: ئه‌وه‌فه‌رمانی په‌روه‌ردگارته‌و ئه‌و زاتێکی دانا و زانایه.\nئینجا ئیبراهیم لێی، پرسین: بێجگه له‌و مژده‌یه چ کارێکی گرنگتان به‌ده‌سته‌وه‌یه؟!\nفریشته‌کان وتیان: بڕاستی ئێمه ڕه‌وانه‌کراوین بۆ گه‌لێکی تاوانبار و تاوانکار.\nبۆ ئه‌وه‌ی به‌رد بارانیان بکه‌ین به‌به‌ردێک که‌له‌قوڕ دروست کراوه.\nهه‌موو ئه‌و به‌ردانه‌نیشانه‌دارن له‌لایه‌ن په‌روه‌ردگارته‌وه‌بۆ ناپوخت و له‌سنوور درچووه‌کان.\nجا هه‌رچی له‌و ناوچه‌یه‌دا بوو له‌ئیمانداران ده‌رمانکردن و ڕزگارمان کردن....\nله‌ماڵه موسوڵمانێکیش زیاترمان به‌دی نه‌کرد.\n(له‌پاشان ئه‌و شوێنه‌مان به‌شێوه‌یه‌ک کاول کرد)، کردمانه‌په‌ند و به‌ڵگه بۆ هه‌موو ئه‌و که‌سانه‌ی له‌سزای به‌ئێشی ئێمه ده‌ترسن.\nله‌به‌سه‌رهاتی موسایشدا په‌ند و ئامۆژگاری هه‌یه که‌ناردمان بۆ لای فیرعه‌ون به‌موعجزه‌یه‌کی ئاشکراو ڕوونه‌وه.\nئه‌ویش پشتی هه‌لکرد به‌هۆی سه‌ربازو دارو ده‌سته‌که‌یه‌وه‌و وتی (ئه‌م فرستاده‌یه) جادووگه‌ره، یان شێته!!\nجا ئێمه‌ش خۆی و سه‌ربازه‌کانیمان گرفتار کرد و پێچاماننه‌وه و فڕێمان دانه‌ده‌ریاوه، له‌کاتێکدا ئه‌و لۆمه‌کراوه.\nهه‌روه‌ها له‌به‌سه‌رهاتی عادیش‌دا په‌ند و ئامۆژگاری هه‌یه، کاتێک له‌سه‌ره‌نجامی سه‌رکه‌شیان بایه‌کی بێ خێرمان هه‌ڵکرده سه‌ریان.\nئه‌و بایه هه‌ر شوێنێک و هه‌ر شتێک و هه‌ر که‌سێکدا بڕۆیشتایه وازی لێ نه‌ده‌هێنا هه‌تا بێ که‌ڵکی ده‌کرد و وه‌ک شتێکی فڕێ دراوی لێ ده‌کرد.\nهه‌روه‌ها له‌به‌سه‌رهاتی پمودیشدا په‌ند و ئامۆژگاری هه‌یه، کاتێک پێیان وترا: تا ماوه‌یه‌ک ڕابوێرن!!\nئه‌وانیش له‌فه‌رمانی په‌روه‌ردگاریان یاخی بوون، کتوپڕ بروسکه‌یه‌ک پێچانیه‌وه وبه‌چاوی ئه‌بڵه‌قه‌وه ده‌یانروانی.\nئیتر نه‌یانتوانی هه‌ڵسنه‌وه و سه‌رکه‌وتووش نه‌بوون.\nپێشتریش هۆزی نوح به‌ڕاستی هه‌ر تاوانبارو خوانه‌ناس ولارو وێربوون (ئه‌وانیشمان به‌زریانه‌که له‌ناوبرد).\nئێمه ئاسمانمان به‌ده‌ستی قودره‌تی خۆمان دروست کرد، به‌رده‌وامیش گه‌وره‌ی ده‌که‌ین و فراوانی ده‌که‌ین. (ئه‌مه‌ئاماژه‌یه بۆ ڕاستیه‌کی زانستی که‌زاناکانی گه‌ردوونناسی ده‌یسه‌لمێنن).\nزه‌ویشمان ڕاخستووه (ژیانمان له‌سه‌ری ئاسان کردووه) به‌ڕاستی خوا زاتێکی کارساز و کاربه‌جێیه.\n: له‌هه‌موو شتێک ئێمه جووتمان دروست کردوه (له‌جیهانی ئاده‌میزاد و گیاندار و ڕوه‌ک و بێ گیاندا، له‌هه‌موو شتێکی ماددی و مه‌عنه‌ویدا) بۆ ئه‌وه‌ی بیربکه‌نه‌وه و یاده‌وه‌ری وه‌ربگرن.\nبه‌په‌له‌و گورج و گۆڵ بن بۆ به‌ده‌ست هێنانی ڕه‌زامه‌ندی خوا، بۆ هه‌رچی په‌روه‌ردگار پێی خۆشه، دڵنیاش بن که‌من (واته‌پێغه‌مبه‌ر (صلى الله عليه وسلم) له‌لایه‌ن خواوه‌ترسێنه‌رێکی ئاشکرام ئه‌گه‌ر یاخی و سه‌رکه‌ش بن.....\nهیچ مه‌که‌ن به‌هاوه‌ڵ و هاوتای خوا، چونکه من به‌ڕاستی نێردراوێکی ترسێنه‌ری ئاشکرام بۆتان له‌لایه‌ن خواوه.\nهه‌ر نا به‌و شێوه‌یه هیچ پێغه‌مبه‌رێک له‌پێش ئه‌ماندا نه‌هاتووه، خوانه‌ناسان نه‌یانوتبێت جادووگه‌ره، یان شێته.\nسه‌یره! ئایا ده‌ڵێی به‌گوێی یه‌کدا خوێدویانه و یه‌کتریان ڕاسپاردووه، نه‌خێر، به‌ڵکو ئه‌وانه‌هه‌ر قه‌ومێکی سته‌مکارو سه‌رکه‌شن.\nتۆ ئه‌ی محمد (صلى الله عليه وسلم) گوێیان مه‌ده‌رێ چونکه تۆ لۆمه‌کراو نابیت (له‌سه‌ر باوه‌ڕ نه‌هێنانیان).\nبه‌ڵکو تۆ هه‌میشه ئامۆژگاریان بکه، چونکه‌به‌ڕاستی ئامۆژگاری سوود به‌ئیمانداران ده‌گه‌یه‌نێت.\nبێگومان من په‌ری و ئاده‌میزاد م دروست نه‌کردووه‌ته‌نها بۆ ئه‌وه‌نه‌بێت که‌من بپه‌رستن و فه‌رمانبه‌ردارم بن.\nنه‌رۆزیم لێیان ده‌وێت نه‌خواردن و خواردنه‌وه.\nچونکه‌به‌ڕاستی هه‌ر خوا خۆی ڕۆزی به‌خشه‌و خاوه‌نی هێزو ده‌سه‌ڵاتی پته‌وه.\nبێگومان بۆ ئه‌وانه‌ی سته‌میان کردووه‌تۆڵه‌و سزای زۆرمان بۆ ئاماده‌کردوون، هه‌روه‌ک چۆن بۆ هاوه‌ڵ و هاوبیره‌کانیان ئاماده‌مانکردووه، ده‌با ئیتر په‌له‌م لێنه‌که‌ن (چونکه‌به‌م زوانه‌یه‌خه‌یان ده‌گرێت).\nئینجا وه‌یل و ئاهو ناڵه بۆ ئه‌وانه‌ی که‌رێبازی کوفرو خوانه‌ناسیان گرتۆته‌به‌ر له‌و ڕۆژه‌ی که‌هه‌ڕه‌شه‌یان لێ کراوه‌و به‌م زووانه‌پێش دێت.


بەهرۆز جەعفەر: یەکێتی و پارسەنگی هێز لە کوردوستان. – WTARIKURD\nئەم نووسینە ڕەخنەگرتن نییەو، هەرکەس ڕای ئێمەی لەسەر یەکێتی و حزبەکانی تر، لەوەندە ساڵی ڕابردوودا جارێ، دوان، سیان، هەر پێگەیشتووە. بۆیە لەسەر ئەم ڕێککەوتن و تێکەوتنە، وەک خۆی چەند خاڵێک بە پێویست ئەزانم، ئەوەش لەبەرئەوەی کاتی خۆی یەک له ئەندازیارانی ڕێککەوتنەکە ڕای ئێمەی وەرگرت، ئێستاش داوای بۆچونی ئێمەومانان ئەکا، هەرچەندە ئەم هاوڕێیانە نایانەوێ بەم ڕا وەرگرتنە مشوری خەڵک و یەکڕیزی بخۆن، بەڵکو بە دوای چارەنووسی خۆیانەوەن، پاشان ئێمە تەقریر نووس نیین، ڕۆژنامەنووس و ئاگاداری ڕەوشەکەین، بۆیە هەقە خەڵکیش شتێک لە ڕاستیەکانی لابێت:\nیەکەم: ئیرادەی ڕێککەوتن و یەکگرتن لەگەڵ بزوتنەوەی گۆڕان سەر ناگرێ، لەبەر: …\n٭ ئەوانەی لە ناوەندی بڕیاری یەکێتی و گۆڕاندان، ئەوانەن سی بۆ چل ساڵی ڕابردوو پێکەوە هەڵیان نەکردوەو خەریکی پاشقول لەیەکدان و، بێزارکردنی یەکتر بوونە. بەرژەوەندی و حەزی شەخسی لێکى جیاکردونهتەوە نەک پرەنسیپ و بیری جیاواز بۆ حوکمڕانیکردنی دروست.\n٭ هەموو ڕێککەوتنێک دوو ڕەگەزی گرنگی هەیە، (کات) و (شوێن)، شوێنی ڕێککەوتنەکە سولەیمانیەو سولەیمانیش تەجاوز ناکات، دەرکەوت لەبەغداش کاریگەریی دروست ناکات. کاتی ڕێککەوتنەکەش زروفێکی دژواری ئابوریی و سیاسی و ئەمنی یە، داینامیکیەتی ڕووداوەکانی ڕۆژهەڵات بوار نادات بۆ ساڵێک تەنها لە سەر (3) خاڵ ڕێککەوتن بکرێ، کەچی هينى هەڤاڵانی یەکێتی و گۆڕان (22) خاڵە !!. پەیماننامەی لۆزان گەورەترین ئیمپراتۆری مێژوویی لەسەر هەڵوەشایەوە، تەنها (5) خاڵ بو!\n٭ لە بنەڕەتدا ئەم ڕێککەوتنە لەسەر دروستکردنی توانایەکی مرۆیی باش نییە بۆ هەردوولا، هەر یەکێتیەک، هەر گۆڕانێک، ئەزانێت حزبەکەی چۆڵ و خاڵی خاڵی بووە لە کادیریی سەردەمی و خاوەن فیکر، کە دیدێکی یونیڤێرساڵی هەبێت، ئەم دوو حزبە یەک شوێنیان تەندروست مابو، ئاستی ناوەندو کادیریی وەسەتی بو، ئەوەش نەما !. هه‌ریه‌كه‌ى به‌لایه‌كا ڕۆى !. هه‌ریه‌كه‌و به‌جۆرێ خه‌سێنراو، په‌راوێزخرا!. خه‌سێنرا !. جگە لەوەش خاڵەکانی ڕێککەوتنەکە قسەی نییە بۆ سیاسەتی نوێی جیهان، بۆ هێڵەکانی ووزە، پێکەوەژیانی ئاینی و کەمینەکان…تادوایی.\n٭ یەکێتی نیشتیمانی کوردوستان، لە ساڵی ( 1991) ه وه بەرپرسیاری نیوەی گەندەڵی و فەزاحەت و کارەساتە مرۆیی و داراییەکانی هەرێمی کوردستانە، لە پڕ کشانەوە، یاخود تێکەوتن و، بەریەککەوتنی لەگەڵ پارتی دیموکراتی کوردستان، لێکەوتەو ڕەهەندەکانی چیین؟.\nدووەم: بۆ ئەوانەی داوای یەکگرتن لەگەڵ گۆڕان ئەکەن، سوودەکەی ئەوەیە چارەنووسی یەکێتی یەکلا ئەکاتەوەو، کۆنگرە ببەستن، لەوێشەوە ئەم دەستەیە بێنە مەکتەبی سیاسی و سەرکردایەتی. بۆ ئەوانەشی داوای ڕێککەوتن لەگەڵ پارتی ئەکەن سوودەکەی ئەوەیە، لە ناو حکومەتەوە نفووسی هەندێ کەس لەناو یەکێتی کەم بکەنەوەو بەرانبەرەکانیان لەناو گۆڕان و یەکێتی وردوخاش بکەن، گرفتە هەمیشە تەئجیلکراوە هەنوکەییەکانی ناو یەکێتیش بە ڕووداوێکی تری هاوشێوەی هاتنی دەوڵەتی ئیسلامی بسپێرن.\nسێهەم: تەنها ڕێککەوتنی یەکێتیە لەگەڵ پارتی ئەتوانێ، هەرێمی کوردستان لە دابەشبون بپارێزێ، دابەشبونی کۆمەڵایەتی، دابەشبونی سەربازیی، دابەشبونی ئابوریی و کانەکانی نەوت و غاز، دابەشبون بەسەر جەمسەرگیریی هەرێمایەتی دا، دەرەنجامی ئەمەش جیاوازییەکی هێندە زۆر دروست ئەکا، مەگەر جیاوازی نێوان دوو قوبرسی تورکی و یۆنانی هێندە بێت. ئیمشەو یەکێتی لەو حکومەت و پەرلەمانە ئیفلیجکراوە بکشێتەوە، سبەی ئێوارە هەرێمی کوردوستان بووەتە خاوەنی دوو هێزی پێشمەرگەو، دوو سبەی کورد و کورد لە کەرکوک لەسەر ئاڤاناو بای حەسەن جەنازەیان لەو هەردەو هەڵەتە کەوتووەو، سێ سبەی حەشدی شەعبی و مالیکی لێدوانی خۆی داوە، ڕەنگە ئەوکاتە مامۆستا عەبدول لەتیفی سەلەفیش بۆ ئەوەی جارێکی تر بگەڕێتەوە ناو کۆمەڵگە، هەوڵی ئاشتەوایی ڕابگەیەنێ و، ناوبژیکەریان بێت. ئەم لاسەنگ کەوتنە نەک بۆ (هەرێمی کوردوستان) بەڵکو نا ئومێدی تەواو ئەگەیەنێتە پارچەکانی تری ( کوردوستان).\nشێرزاد شێخانی: عاجباتیەكانی یەكێتی.


دەشێ مرۆڤی ژیر پرسیار لە چۆنیەتی پەیدابونی ژیان لەسەرزەوی بکات؛ بەڵام پرسیار کردن لەوەی کێ کۆتایی بەژیان دێنێت کاری مرۆڤی ژیرنییە. تەواوی مێژوی مرۆڤایەتی بریتییە لەهەست نەکردن بەبەرپرسیاریەتی بەرانبەر بە داهاتو، وادیارە تەمەنی مرۆڤ لەم بارەیەوە رۆڵی هەبێت، هەریەکێک لە ئێمە رەنگە وابیر بکاتەوە دەرفەتی سەدساڵ ژیانکردنی هەبێت، بەڵام بەرپرسیاریەتی ئەخلاقی ئێمە ئەوەیە دەرفەتی ژیانکردن برەخسێنین بۆ ئەوانەی دوای سەد ساڵی تردێن و لەسەر ئەم هەسارەیە ژیان دەکەن. هەریەکێک لەئێمە هەست دەکات ئەگەر ژیان بەم شێوەیە بەردەوام بێت، ژینگەی چالاک دەرفەتی ژیانکردنی تێدانامێنێت، بەڵام هەست بەبەرپرسیاریەتی ناکەین، چونکە ئەوە بەبیری ئێمەدانایەت کە بتوانیین ٥٠٠ ساڵ بژین، ئەگەر خەیاڵێکی وامان هەبایە گومانی تێدانییە دەستمان دەکرد بەشۆڕش دژی نابودکردنی ئەم هەسارەیە، بەڵام نەک لەبەرئەوەی چاکەخوازین، بەڵکو لەبەرئەوەی خۆپەرستین، بۆئەوەی زیاتربژین. رۆژانە هەواڵی بەرهەممهێنانی چەکی ئەتۆمی دەبیستین، هەواڵی گەرمبونی زەوی و زیان گەیشتن بەچینی ئۆزۆن و توانەوەی بەفری جەمسەرەکان دەبیستین، کە هەمویان ئاماژەن بۆ کۆتایی ژیان لەسەر زەوی.\nوادیارە غەریزەی مەرگ زاڵبوەو دەمانەوێت خۆمان بکوژین، تائێستا لەگەڵ ئەم هەمو پێشکەوتنەی زانست، بەڵام دەرفەتی مەرگ زیاترە لەژیان، هێشتا ئەوەی لەپێناو مەرگ ئامادەی دەکەین زیاترە لەوەی لەپێناو ژیاندا ئامادە دەکرێت. رەنگە لەم روەوە مرۆڤێکی شارستانی لەگەڵ دەشتەکییەک، یان مرۆڤێکی رۆژئاوایی لەگەڵ مرۆڤێکی رۆژهەڵاتی جیاوازییەکی ئەوتۆیان نەبێت، هەردوکیان لەژێر کاریگەری سیاسەت و ئایندان، ئەم کاریگەریەش دەرفەتی ئەوە بەمرۆڤ نابەخشێت ببێت بەمرۆڤێکی جیهانی، بەو واتایەی زەوی بەنیشتیمانی خۆمان بزانیین، تائێستا سنوری نیشتیمانی مرۆڤ لەگەڵ سنوری ئاین و سیاسەت دایە، هەندێک جار سنورێکی بچوکتریشە. ئارنۆڵد توینبی- لەپەرتوکی ئادەمیزاد و سەرزەوی دایک دادەڵێ: "ئەگەر هەر رەگەزێک لەبونەوەرە زیندوەکان زێدەرەوی بکات لەبەکارهێنانی ئەو سەرچاوانەی نوێ دەبنەوە یان ئەلتەرناتیڤیان نییەئەواخۆیان لەناودەبەن،ئێستا ئەوهێزەمادیانەی مرۆڤایەتی چێژیان لێوەردەگرێت هێندەزیادی کردوە وادەکات ژینگەی چالاک بەکەڵكی نیشتە جێبون نەیەت ولەماوەیەکی کورت دا بەم ئاکامە خۆکوژییە دەگات" . لە ئێستادا رەگەزی مرۆڤ هەوڵی خۆکوژیدەدات خەرجیەکانی جەنگ ساڵانە لەجیهاندا هەزار ملیارد دۆلار زیاترە!\nسەدان ژێردەریایی لەهاتوچۆدان کەهێزی چەکەناوکیەکانی هەریەکێکیان شەش بەرامبەریی هەمو ئەو چەکانەیە کە لە جەنگی جیهانی دوەمدا بەکاربراون، لەخولەکیک دا نزیکەی ٣منداڵ بەهۆی نەبونی خۆراک و کوتانی هەرزان باییەوە دەمرن لەهەمانکاتدا لەخولەکاتدا ٣, ١ ملیۆن دۆلار لەسەرمایەی میللەتان خەرجی بودجەی نیزامی دەکرێت، نیوملیۆن زانا خەریکی دروستکردنی چەکن) بڕوانە پەرتوکی- ئایندەی زێڕین- نوسینی ئۆشۆ .کێ رێگەلەم کارەساتە دەگرێت کە چاوەرێمان دەکات؟ رەنگە خەڵکی وەڵامی جیاوازیان هەبێت و کەسانێکیش خۆیان تەسلیمی ئەم واقیعەبکەن. پێدەچێ کۆمۆنیستێک بڵێ سۆشیالیزم موسڵمانێک بێژێ ئیسلام و پاپاش وەها ئامۆژگاریمان بکات کە نابێت وەک کەروێشک منداڵتان ببێت وەک لەسەردانەکەیدا بۆ فلیپین وای بەکاسۆلیکەکان وت. بەڵام تا کاتێک تاک زەوی بە نیشتیمانی خۆی نەزانێت و پێی وانەبێت هەمو هێڵەکانی درێژی و بازنەکانی پانی بەنیشتیمانی ئەودا تێپەڕدەبن نابێتە بەشەربەواتا هایدگەریەکەی ئەگەرمرۆڤ هەبێت دەبێ نیگەران بێت، ئەگەرچی ئەوانەی دەستێکیان لەئاخوردایە بەمە دەڵێن ئایدیاڵی، لێ ئەگەر مرۆڤ خۆی گێل نەکات دەزانێت بۆچی دەبێت بەسەرباز بۆ کوشتنی ئەویتر، نەک بۆ لەناوبردنی داینەسۆڕەکان. هەمو سەربازەکان بەرهەمی پەروەردەن، دەکرێت لەڕێگەی پەروەردەوە کۆتایی بەسوپاکان بێت.\n29/01/2015 بینین: 4679


جۆ بایدن نیگه‌رانی قوڵی خۆی له به‌رامبه‌ر بڕیاری چین بۆ ناوچه‌ی به‌رگری نوێ ده‌رده‌بڕێت\nجۆ بایده‌ن جێـگری سه‌رۆکی ئه‌مه‌ریکا ده‌ڵێت وڵاته یه‌کگرتووه‌کانی ئه‌مه‌ریکا ئێجگار دڵنیگه‌رانه به ڕاگه‌یاندنی نوێی چین بۆ دیاریکردنی هه‌رێمێـکی به‌رگری ئاسـمانی.\nبایدن ڕۆژی سێشه‌ممه له تۆکیۆ ئه‌م وته‌یه‌ی ڕاگه‌یاند، له‌و ده‌مه‌ی له‌گه‌ڵ شینزۆ ئابی سه‌رۆک وه‌زیری ژاپـۆن بوو و گوتی بڕیاری چین بۆ ناوچه‌کی به‌رگری ئاسـمانی خۆی له ده‌ریای خۆرهه‌ڵاتی چین هه‌وڵێـکی یه‌ک لایه‌نه‌یه بۆ گۆڕینی ئه‌و ڕه‌وشه‌ی ئێسـتا له‌و ناوچه‌یه هه‌یه. گوتیشی بووه‌ته مایه‌ی زیادکردنی گرژی و ئاڵۆزی هه‌رێمی و مه‌ترسـیـیه‌کانی هاتنه ئارای ڕووداوه‌کان زیاده‌کات.\nبایدن گوتی ئه‌م مه‌سه‌له‌یه‌ی له‌گه‌ڵ شینزۆ ئابی سه‌رۆک وه‌زیری ژاپـۆن تاووتوێکردووه. به نیازیشه نیگه‌رانیـیه‌کانی ڕاسته‌وخۆ به ڕێبه‌رانی چین بگه‌یه‌نێت له‌و ده‌مه‌ی له کۆتایی هه‌فته له به‌یژین له‌گه‌ڵیاندا کۆده‌بێته‌وه.\nجێی ئاماژه‌یه چین له کۆتایی مانگی ڕابردوو ناوچه‌یه‌کی به‌رگری ئاسـمانی دیاریکرد به‌سه‌ر هه‌رێمێـکدا که ئاسـمانی ئه‌و دورگه‌کانه ده‌گرێته‌وه، ئه‌وه‌ی ژاپـۆنی هاوپه‌یمانی ئه‌مه‌ریکا ئیدیعای خاوه‌نێتی ده‌کات. به گوێره‌ی بڕیاره‌که‌ی چین ده‌بێت هه‌موو فڕۆکه ئاسـمانیـیه‌کانی ده‌چنه ئاسـمانی ناوچه‌که خۆیان بناسێنن و مه‌به‌سـتیان بۆ چوون بۆ سه‌ر ناوچه‌که ئاشـکرابکه‌ن.


لە هەولێر یاداشتی لێک تێگەیشتن لەنێوان سەندیکای رۆژنامەنووسانی کوردستان و یەكێتی راگەیاندنی ئازاد لە رۆژئاوا واژۆکرا - سەندیکای رۆژنامەنوسانی كوردستان\nسەرلەبەیانی ئەمرۆ چوار شەممە 2021.2.10، لە ئەنجوومەنی سەندیکای رۆژنامەنووسانی کوردستان، بەئامادەبوونی ئازاد حەمەدەمین ، نەقیبی رۆژنامەنووسانی کوردستان هەندرێن ئەحمەد سکرتێری ئەنجوومەنی سەندیکا و ئەکەد موراد ئەندامی ئەنجوومەنی سەندیکا ، یاداشتی لێک تێگەیشتن لەنێوان سەندیکای رۆژنامەنووسانی کوردستان و یەکێتی راگەیاندنی ئازاد لە رۆژئاوا واژوو کرا.\nدەقی لێک تێگەیشتنەکە\nیاداشتنامەی لێك تێگەیشتن\nلەنێوان یەكێتی راگەیاندنی ئازاد و سەندیكای رۆژنامەنووسانی كوردستان\nلە چوارچێوەی هەماهەنگی و هاودەنگی نێوان رۆژنامەنووسانی كوردستان، كە خزمەت پیشەی رۆژنامەنووسی و ئازادی بیروراو كاری میدیایی دابێت، یەكێتی رۆژنامەنووسانی ئازاد لە رۆژئاواو ئەنجوومەنی سەندیكای رۆژنامەنووسانی كوردستان لە بەرواری 30/1/2021 لە هەولێری پایتەختی هەرێمی كوردستان كۆبونەوە، بۆ قسەكردن و لێكتێگەیشتن لەسەر كۆمەڵێك بابەت بۆ چۆنێتی دروستكردنی هەماهەنگی و رێكخستنی باشتری هەردوولا، سەرەنجام، هەردوولا گەیشتنە رێككەوتن كە یاداشتنامەیەكی هاوبەش لە نێوان خۆیان ئیمزا بكەن، كە ببێتە بناغە و بەرنامەی كار، بە جۆرێك لە دوا رۆژدا هاوكاربێت بۆبوونی هەماهەنگی گشتگیر تر لە نێوان هەموو یەكێتی و ئۆرگانە میدیایەكانی تری كوردستان كە برگەكانی لێك تێگەیشتنەكە ئەمانەن:.\n– كاربكرێ هەموو میدیاكانی كوردستان، پێكەوە پەیامێكی رۆژنامەنووسی پیشەییان هەبێت، كە دووربێت لە هاندان و رق و كینە و دوو بەرەكی بەڵكو پەیامێك بێت بەرژەوەندی باڵای دۆزی كوردستان رەچاوبكات، بەپێی بنەماكان.\n– كاربكرێت بۆ گۆرینەوەی پسپۆری لە میانی ئامادەبوون لە كۆرو چالاكی و ورك شۆپی رۆژنامەنووسی هاوبەش، سەندیكای رۆژنامەنووسانی كوردستانیش هەموو ئامادەییەكی لەو بارەیەوە پیشاندا.\n– هەوڵدان بۆ كردنەوەی سەكۆیەكی كراوە بۆ گفتوگۆو دیالۆگ لەمەر پرۆژەی دروستكردنی(فیدراسیۆنی رۆژنامەنووسانی سەرتاسەری كوردستان ) كە پێشتر سەندیكای رۆژنامەنووسان كاری لەسەر كردووە، كە ببێتە بناغەی پرۆژەی نیشتمانی هەموو سنورە سیاسیەكان ببرێت و لە بەرژەوەندی تێكرای رۆژنامەنووسە كوردستانیەكان بێت لە هەر كوێیەك بن.\n– هەماهەنگی بكرێت لە نێوان سەندیكای رۆژنامەنووسان كوردستان و یەكێتی رۆژنامەنووسانی ئازاد لە رۆژئاوا، بۆ یەكخستنی هەلوێست و پشتگیری كردن، بۆ چوونە ناو رێكخراوە رۆژنامەنووسیە نێودەوڵەتیەكان.\n– كاربكرێت لەگەڵ لایەنە فەرمییەكانی هەرێمی كوردستان، بۆ دۆزینەوە و هاریكاری و میكانیزم بۆ ئاسانكاری هاتن و چوونی رۆژنامەنووسان لە نێوان هەرێمی كوردستان و رۆژئاوا\nئەم بەڵگەنامەیە لە رۆژی 10/2/2021 لە بارەگای ئەنجوومەنی سەندیكای رۆژنامەنووسانی كوردستان ئیمزا كرا\nئەڤین محمد یوسف ئازاد حەمەدەمین\nیەكێتی رۆژنامەنووسانی ئازاد لە رۆژئاوا نەقیبی رۆژنامەنووسانی كوردستان


KMMK: بە پێی هەواڵی کۆمەڵەی مافی مرۆڤی کوردستان: ڕۆژی چوارشەممە ۲۳ی ڕێبەندانی ۲۷۱۹ی کوردی، ئارمان وەفایی چالاکی مەدەنی خەڵکی ســنە پاش نێزیک بە ۳ مانگ دەستبەسەری، بە دانانی بارمتەی ۲۰۰ ملوێن تمەنی بە شێوەی کاتی ئازاد کرا. ئەم چالاکە ژینگەپارێز و ئەندامی لقی کوردستانی حیزبی یەکیەتی نەت\nخەسار بەرکەوتنی دوو کۆڵبەر لە پیرانشار\nKMMK: ڕۆژی یەکشەممە ۲۰ی ڕێبەندانی ۲۷۱۹ی کوردی، کۆڵبەرێک بەناوی «نەبی ئەحمەدپەنا» خەڵکی پیرانشار لە ڕۆژهەڵاتی کوردستان لە کوێستانە سنوورییەکانی ئەم شارە تووشی سەرمابردوویی دەبێ و بەیارمەتی هاوڕێکانی بۆ یەکێک لە بنکە دەرمانییەکانی پێرانشار دەگوازرێتەوە. هاوکات کۆڵبەرێکی دیکە بەناونیشانی\nKMMK: شەممە ۱۹ بەفرانباری ۲۷۱۹ کوردی، هادی تەنوومەندی چالاکوانێکی کرێکاری خەڵکی شاری بۆکان دەستبەسەر و ڕەوانەی زیندانی حکومەتی ئێران لەو شارە کرا. بە پێی ڕاپۆرتی گەیشتوو بە کۆمەڵەی ماڤی مرۆڤی کوردستان: هادی تەنوومەندی یەکێک لە ئەندامانی دەستەی رێخستن و ئالیکاری بۆ سازدکردنی ڕێخراوەکان\nKMMK: مەحیەدین ئیبراهیمی ۴۱سال تەمەن و خاوەنی دوو منداڵی کەمئەندامی زێهنی یە. ڕێکەوتی ۱۲ی خەزەڵوەری ۲۷۱۷ی کوردی لە کاتێکدا سەرقاڵی کۆڵبەری و گواستنەوەی کەلووپەل لە ڕێی ئێسترەوە لە ناوچەی سنووری شنۆ بوو لە لایەن هێزەکانی سپای پاسداران دەسبەسەر و پاشان ئێعدامی بەسەردا سەپێنرا. عوسمان مو\nخۆکوژی دوو هاوڵاتی لە ورمێ\nKMMK: چوار شەممە ۹ ڕێبەندانی ۲۷۱۹ی کوردی ، هاوڵاتییەک بەناوی وەحید دانیشتووی نازلووی ورمێ هەڵی کوتایە سەر گیانی خۆی و کۆتایی بە ژیانی خۆی هێنا. هەر وەها ڕۆژی پێشتر واتە چوارشەممە ۴ی ڕێبەندانی ۲۷۱۹ی کوردی، هاوڵاتییەکی دیکە بەناوی نادر خەڵکی گوندی مواناـ ی سەر بە ورمێ پەلاماری گیانی خۆی\nKMMK: بە پێی هەواڵی گەیشتوو بە کۆمەڵەی مافی مرۆڤی کوردستان؛ گەنجێکی خەڵکی گوندی نێ، سەربە مەریوان بەناوی “پشتیوان ئەفسەری” ۲۶ ساڵ تەمەن کوڕی کەریم ۹ ساڵ زیندانی بەسەردا سەپێنرا. بەگوێرەی هەواڵەکە؛ ناوبراو لە ڕەوتی ناڕەزایی دەربڕینەکانی خەزەڵوەری ئێران و ڕۆژهەڵاتی کوردستان\nKMMK: چوارشەممە ۱۶ رێبەندانی ۲۷۱۹ کوردی، عەبدوڵڵا عەباسی، مامۆستای وانەی ئایین‌ی قوتابخانەی بوخاری شاری سنە، لە لایەن ئیدارەی ئیتلاعاتی کۆماری ئیسلامی ئێران لەو شارە بانگهێشت و لێپێچینەوەی لێکرا. بەپێی هەواڵی گەیشتوو بە کۆمەڵەی ماڤی مرۆڤی کوردستان: ئەو مامۆستایە بە هۆی سەفەرێک کە ساڵ\nگۆران قوربانی ڕەوانەی زیندان کرا\nKMMK: ڕۆژی ۱۷ی ڕێبەندانی ۲۷۱۹ی کوردی، چالاکی مەدەنی خەڵکی شاری مەریوان «گۆران قوربانی» بۆ تێپەڕاندنی حوکمەکەی، خۆی ڕادەستی زیندانی حکوومەتی ئێران لەو شارەدا کرد. گۆران قوربانی ئەندامی ئەنجوومەنی سەوزی چیای مەریوان، سەرماوەزی ئەمساڵ لە لایەن دادگای ئینقلابی کۆماری ئیسلامی لە مەریوان بە\nسەڵماس؛ ڕێگری کردنی سپای پاسداران لە پرسە و سەرەخۆشی ئەحمەد مورادپوور\nKMMK: سپای پاسدارانی کۆماری ئیسلامی ئێران لە شاری سەڵماس هەڵی کوتایە سەر ڕێوڕەسمی پرسە و سەرەخۆشی ئەحمەد مورادپوور لە گوندی مولحێم و لە بەڕێوەچوونی ڕێوڕەسمەکە ڕێگری کرد. هێزەکانی سپای پاسداران لە ماوەی سێ ڕۆژی ڕابردوو هەڵیان کوتایە سەر ڕێوڕەسمی پرسە و سەرەخۆشی ئەحمەد مورادپوور لە ماڵی\nمەریوان؛ بێ ئاگایی لە چارەنووسی چالاکێکی مەدەنی\nKMMK: «ئومێد موده‌ڕسی» چالاکی مه‌ده‌نی شاری مه‌ریوان، پاش تێپه‌ڕ بوونی ٢ حه‌وتوو له ده‌ست‌به‌سه‌ر كردنی هیچ هه‌واڵ و زانیاریه‌ك له‌سه‌ر بارودۆخی له‌به‌رده‌ست نییه. له رۆژی دووشه‌ممه بڕواری ٢ی رێبه‌ندانی ٢٧١٩ی كوردی، دكتۆر ئومێد له‌لایه‌ن هێزه ئه‌منیه‌تیه‌كانی كۆماری ئیسلامی ئێران